EUSKALERRIKO ESKAUTAK ARABA – Astialdi Foroa\nInicio EUSKALERRIKO ESKAUTAK ARABA\nZER DA ESKAUT MUGIMENDUA?\nEskautismoa mugimendu bat da eta aisialdian heziz, mundua aldatu nahi du. Era honetan, pertsona aske, kritiko eta gizarte zuzen eta solidarioagoa eraikitzeko konprometitzen direnen hezkuntza osoan lagunduz mundua eraldatu nahi du. Alderdikeriarik gabeko eta irabazi asmorik gabeko mugimendua da, eta pertsona boluntarioek osatzen dute. Eskauten hezkuntza-proiektua 8 eta 19 urte arteko pertsonei zuzenduta dago, hau da, bihar helduak izango direnei. Pertsona horiek, oraingo egoera ezberdinetik abiatuta, geroaldi hobea protagonizatzeko eginkizuna dute.\nEuskalerriko Eskautak Araba gara. Federazio honek 1959tik Arabako eskaut talde katolikoak biltzen ditu eta gaur egun 5 taldek osatzen dute: bat Amurriokoa da eta beste laurak Gasteizkoak.\nEskautismoaren apustu nagusia da pertsonen garapen osoa lortzea, gaitasun fisikoak, intelektualak, sozialak eta espiritualak barne direla. Eta hori hiru hezkuntza-aukera hauen bitartez eratzen da. Hezkuntza aukera: pertsonak bere buruarekin duen harremana lantzen da, besteak beste, norberaren garapena eta atuonomia, emozioen hezkuntza eta heldutasun prozezuaren beraren protagonismoa.\nGizartea aukera: pertsonak beste pertsonekin eta inguruarekin duen harremana lantzen da. Pertsonak bere inguruan gertatzen diren ekintzak baloratzen jakin behar du, era kritikoan eta kontzientzia sentikorrarekin. Era berean, ikuspegi globala izan behar du eta hurbileko inguruan era kritikoan, konprometituan eta arduratasun parte hartzeko gai izan behar du.\nFededuna aukera: pertsonak alderdu transzendentalarekin duen harremana lantzen da, pertsonari bere espiritualitatea zabaltzen eta bilatzen lagundu bechar zaio, Nazareteko Jesus eta bere mezua eredu hartuta.\nPERTSONA-EREDU BATEN BILA:\nEskautismoaren hiru aukeretan oinarrituta, honelako pertsona nahi du:\n“Eduki” beharrean, “izan” nahi duena.\nPertsona librea, erabakiak heldutasunez eta arduraz hartzeko gai dena.\nGertuko inguruarekin eta bizimodu jakin batekin konprometitua, bereziki gehien behar dutenekin.\nPertsona bakarra, bere gaitasunen garapena bere errealitatearen eta mugen ikuspuntituk onartzen cuena.\nEtengabe bere burua aberasten eta bere existentziari zentzua bilatzen ari dena.\nAktiboa eta sortzailea.\nPertsona gisa taldean garatzen dena.\nKulturak errespetatzen dituena, bere herria eta jendea maite dituena, baina, aldi berean, munduari atea irekitzen diona, abegitsua eta adeitsua.\nTranszendentziari besoak zabaltzen diskiona, Nazareteko jesus eredu hartuta.\nEraldatua eta gizarte eraldatzailea.\nBakerako, bizikidetasunerako eta arazoak modu egokian konpontzeko hezia.\nBaterako hezkuntzaren alde eta pertsona guztientzako aukera-berdintasunaren alde lan egiten duena, haien sexua, kultura eta sinesmenak kontuan hartu gabe.\nKritikoa eta zorrotza gaurko bizitza ereduekin, produkzioarekin eta ekonomi antolaketarekin\nLepoko zapia eskaut mugimendua parte hartzen dutenen ikurra da, baina badago beste gauza bat bereizten gaituena: “eskaut metodoa”. Metodo hau gure heziketa-lanaren oinarria da:\n– Konpromisoa: pertsonak taldean dituzten ibilbideetan zehar, ardurak hartzen ikasten dute eta, pixkanaka, aske eta modu kontzientean, eskaut bizimodiarekin konpromisoa hartuz joaten dira. Horrela, eurak eraldatzearekin batera, mundua eraldatzeko urratsak egiten ari dira.\n– Ekintza bidezko hezkuntza: ikasketa prozesua esperientzien bitartez eta helarazi nahi diren errealitateekin harremanetan egonez egiten da beti. Ekintza-hausnarketa-ekintza dinamika erabiltzen da etengabe, banaka nahiz taldeka, eta horrek bizipenak modu kritikoan berenganatzea ahalbidetzen du.\n-Talde txikietan bizitzea: talde txikien bitartez, pertsonak beren prozesuaren benetako protagonistak izatea bermatzen da eta, aldi berean, erlazionatzen eta taldean lan egiten ikasten dute. Horrela, taldeari zerbitzatzeko jarrera garatzen da eta, horrez gain, beste pertsona batzuk eta nork bere burua haiekiko harremanetan deskubritzen ikasten da.\n– Plan mailakatuak eta erakargarriak: pertsona bakoitzak heziketa-prozesuan parte hartzeko ahaleginak egiten dira, Horretarako, bere garapen-egoeraren beharretara eta motibazioetara egokitutako jarduerak proposatzen zaizkio une bakoitzean, hain zuzen, heldutasuna lortzen eta zaletasunak aurkitzen lagunduko dioten jarduerak.\nHori dena, pertsona heldu, arduratsu eta konprometituen laguntzarekin egiten da. Gainera, ahalaeginak egiten dira gainerako hezkuntza-eragileak (familiak, ikastetxea, komunitatea, eta abar) lan horretan sartzeko eta natura sustatzeko, jarduerak burutzeko eremu pribilegiatu bezala.\nInformazio gehiago nahi izanez gero jar zaitez haiekin harremanetan:\nTelefonoa: 945 267 597\nHelbidea: Plaza de Nuestra Señora de los Desamparados 1, 3º; 01004 Vitoria-Gasteiz


aurki.com > Jarioa > Hezkuntza > (titulua)\n2019an Udako Ikastaroen 47. ikastaldia izango dugu eta hasi gara dagoeneko antolaketarekin. UEUren sarea zabala da eta horri esker urtero proposamen ugari eta interesgarriak jasotzen ditugu, UEUrekin lan egin nahi duen orori irekita dugun deialdiei esker. Ikastaro/Jardunaldia proposatu nahi duzula? Hona argibideak. 2019ko Udako Ikastaroen ezaugarriak: Datak: 2019ko ekainaren 24tik uztailaren 12ra. (oharra: bestelako data [ ] 2018/12/05 - 07:01:05\nEuskal Natura elkarteak eta UEUren Natur Zientzien sailak antolatuta, NZ3T Natur Zientzien III. Topaketa izango da azaroaren 17an eta 18an Gasteizen. Besteak beste, kobazuloak izango dituzte mintzagai jardunaldiotan. Arantza Aranburu Artano geologoak (UPV/EHU), adibidez, kobazuloek eskaintzen dizkiguten altxorrez eta hauen kontserbazioaz jardungo du. Zer da karsta? Zein funtzio/garrantzia du? Karstifikazioa, azido karbonikoan aberastutako urak arrokan [ ] 2018/12/05 - 07:01:05\nHelduen Euskalduntze Alfabetatzea aurrera begira Glotodidaktikako VI. Topaketa izango da datorren azaroaren 9an eta 10ean Bilbon. Hainbat hitzaldi eta solasaldi izango dira bi egunetan eta artean baita zenbait esperientzia eredugarri ezagutzeko aukera ere. Horietako bat da Combi proiektua. Proiektuaren nondik norakoen berri emango du Petra Elser Banaiz Bagara elkarteko zuzendariak. Nondik sortzen da Combi proiektua? [ ] 2018/11/13 - 04:37:01\nHelduen Euskalduntze Alfabetatzea aurrera begira Glotodidaktikako VI. Topaketa izango da datorren azaroaren 9an eta 10ean Bilbon, Euskaltzaindiaren egoitzan. UEUren glotodidaktika sailak antolatu du jardunaldia HABEren babesarekin eta Euskaltzaindia beraren laguntzarekin. Arkaitz Zarraga Azumendi da UEUko glotodidaktika sailburua. Euskararen biziberritze prozesuaren bidegurutze horretan non kokatzen da Helduen Euskalduntze Alfabetatzea? Non kokatu behar luke? Hain zuzen, horixe [ ] 2018/10/30 - 12:36:04\nDatorren urriaren 25ean Osasun-zientzietako Ikertzaileen III. Topaketak izango dira Eibarren. Bertan parte hartuko du Aresatz Usobiaga Epelde kimikan doktoreak. UPV-EHUko Zientzia eta Teknologia Fakultateko Kimika Analitikoaren Sailan irakaslea da bera eta bigarrenez parte hartuko du topaketetan. Izena emateko epea irekita dago. Zerk ekarri zaitu Osasun-zientzietako Ikertzaileen III. Topaketera? Kimika analitikoaren esparruko ikertzailea naiz eta IBEA [ ] 2018/10/24 - 02:59:03\nOsasun-zientzietako Ikertzaileen III. Topaketak izango dira datorren urriaren 25ean Eibarren. Angel Bidaurrazaga Vandierdonck UPV/EHUko Medikuntza eta erizaintzako anatomiako irakaslea da Batzorde Antolatzaileko kideetako bat da. Topaketan izena emateko epea amaitzear da. Hirugarren topaketa da aurtengoa. Hasierako helburu berak mantentzen dira? Zer aldatu da urte hauetan guztietan? Hasierako helburu nagusiek -osasun arloko ikerketa lerroak ezagutzea eta euskaldunen [ ] 2018/10/24 - 02:59:03\nNatur Zientzien III. Topaketen barruan, azaroaren 17an, besteak beste Ibai osasuntsuak espezie mehatxatuen bizigarri hitzaldi saioa izango da. Aitor Lekuona Alzugaray Gipuzkoako Foru Aldundiko Basa Animali eta Landareen Zerbitzuko biologoa izango da gonbidatuetako bat eta Life irekibai proiektua izango du mintzagai. Life irekibai proiektua aurkeztuko duzu zuk. Zertan datza proiektuak labur labur? Irekibai proiektua, 2015tik [ ] 2018/10/24 - 02:59:03\nDatorren urriaren 10an Azpeitian izango diren Lurraldea eta Hizkuntza. Arnasguneen prebentziotik garapenera jardunaldietan, besteak beste Kultura eta identitatea aztertuko dituzte. Garapen soziokulturalaz hitz egingo du Xabier Aranbarri Kulturaz kooperatibako gerenteak eta garapen sozioidentitarioaz, berriz, Lorea Agirre Dorronsoro Jakin aldizkariko zuzendariak. Garikoitz Goikoetxea Etxebarria Berriako kazetaria izango dute gidari. Arnasguneen garapen sozioidentitarioa eta garapen soziokulturala aztertuko [ ] 2018/10/18 - 01:42:04\nNekane Altzelai: âJasangarritasuna plano soziokulturalaren, sozioekonomikoaren eta sozioekologikoaren arteko intersekzioan, orekan, egongo daâ\nâLurraldea eta Hizkuntza. Arnasguneen prebentziotik garapeneraâ jardunaldia antolatu dute elkarlanean Gipuzkoako Foru Aldundiak, Kontseiluak, UEMAk, Gaindegiak, Azpeitiko Udalak eta UEUk. Besteak beste, oreka eta garapen endogenoa z jardungo dute. Nekane Altzalei Gaindegiako ekonomilariak egingo ditu gidari lanak. Oreka eta garapen endogenoa. Zein orekaz ari gara? Arnasguneen garapen jasangarri baterako aintzat hartu beharko diren irizpide eta oinarriak [ ] 2018/10/18 - 01:42:04\nClotilde Caro: âBerez, emozioak ez dira ez onak ez txarrak; baina gure kulturan emozio batzuk ez dira ongi onartzenâ\nEmozioen kudeaketa eta manipulazioa izeneko ikastaroa izango da azaroan UEUren IruÃ±eko egoitzan. Izena emateko epea irekita dago dagoeneko eta ikastaroaren nondik norakoen berri eman digu Clotilde Caro Herrera irakasleak. Pedagogia Sistemikoan Diplomatua da Herrera, Konstelazio familiarretan aditua eta Iturrama BHI institutuko tutore, besteak beste. Emozioak beharrezkoak dira bizitzeko, baina ezagutzen al ditugu? Denok emozio nagusiak ezagutzen [ ] 2018/10/18 - 01:42:04


12/2019 Errege Lege Dekretua, urriaren 11koa, zeinaz presako neurriak hartzen baitira Thomas Cook enpresa-taldearen kontra kaudimengabeziaprozedurak abiarazi izanaren ondorioak arintzeko.\n2/2019 Legea, martxoaren 1ekoa, zeinaren bidez Jabetza Intelektualaren Legearen testu bategina, apirilaren 12ko 1/1996 Legegintzako Errege Dekretuak onartua, aldatzen baita eta Espainiako ordenamendu juridikora honako zuzentarau hauek sartzen baitira: Europako Parlamentuaren eta Kontseiluaren 2014ko otsailaren 26ko 2014/26/EB Zuzentaraua eta 2017ko irailaren 13ko (EB) 2017/1564 Zuzentaraua.\n1/2019 Legea, otsailaren 20koa, Enpresa-sekretuena.\n11/2018 Legea, abenduaren 28koa, Merkataritza Kodea, Kapital Sozietateen Legearen testu bategina –uztailaren 2ko 1/2010 Legegintzako Errege Dekretuaren bidez onartua– eta Kontu Auditoretzaren uztailaren 20ko 22/2015 Legea aldatzen dituena informazio ez-finantzarioari eta dibertsitateari buruzko informazioari dagokienez.\n20/2018 Errege Lege Dekretua, abenduaren 7koa, Espainiako industriaren eta merkataritzaren sektorean ekonomia-lehiakortasuna bultzatzeko presako neurriena.\n19/2018 Errege Lege Dekretua, azaroaren 23koa, Ordainketa Zerbitzuena eta Finantza Arloko Presako beste Neurri batzuena.\n15/2018 Errege Lege Dekretua, urriaren 5ekoa, Trantsizio Energetikorako eta Kontsumitzaileen Babeserako Presako Neurriena\nHuts-zuzenketa, honako honena: 15/2018 Errege Lege Dekretua, urriaren 5ekoa, Trantsizio Energetikorako eta Kontsumitzaileen Babeserako Presako Neurriena.\n14/2018 Errege Lege Dekretua, irailaren 28koa, Balore Merkatuaren Legearen testu bategina –urriaren 23ko 4/2015 Legegintzako Errege Dekretuaren bidez onartua– aldatzen duena.\nHuts-zuzenketa, honako honena: 14/2018 Errege Lege Dekretua, irailaren 28koa, Balore Merkatuaren Legearen testu bategina –urriaren 23ko 4/2015 Legegintzako Errege Dekretuaren bidez onartua– aldatzen duena.\n4/2018 Legea, ekainaren 11koa, Kontsumitzaileen eta Erabiltzaileen Defentsarako Lege Orokorraren eta beste lege osagarri batzuen testu bategina aldatzen duena; azaroaren 16ko 1/2007 Legegintzako Errege Dekretuaren bidez onartu zen testu bategin hori.


Gaur, hilak 11, LOMCEren aurkako Kalejira – Asociación de Vecinos Zabalgana Batuz Auzo Elkartea\n11 octubre 20140\nGaur, hilak 11, arratsaldeko 18:00etan Anda Mari Zuriaren plazatik Wert legearen aurkako kalejira abiatuko da, geheingo sindikalak zein hezkuntza arloko eragileek deitua. Mobilizazio hau gainontzeko hiriburuetan errepikatuko da, denak «Euskal Herrian gure hezkuntza eraiki! LOMCEri EZ! IMPOSAKETEI EZ!» lelopean. Jarraian kartela nahiz komunikatua atxikitzen ditugu.\nLOMCERI AURRE EGIN ETA EUSKAL HERRIAN GURE HEZKUNTZA ERAIKITZEKO\nMOBILIZATZERA DEITZEN DU HEZKUNTZA KOMUNITATEAK URRIAREN 11AN\nLOMCEri EZ esaten diogunean azken hamarkada luzeetan inposaturiko hezkuntza lege\neta erreformei esaten diegu ezetz ere. Ez dugu inposaturiko bestelako legerik onartu\nnahi. Orain arte eta aurrera begira heldu daitezken lege eta erreforma desberdinak izan edo izango dira, baina helburu berdina dute : euskal herritarrok behar eta nahi dugun hezkuntza sistema mugatzea eta baldintzatzea.\nIkasturte berria abian jarri dugu eta, handik eta hemendik, bai Uriarte andereak, bai\nIribas jaunak, gure ikastetxeetan lege berriaren ezarpenak ez duela apenas eraginik\nizango adierazi dute publikoki. Azken hamarkada luzeetan inposatu nahi den legerik\ngogor eta atzerakoiena jada abian delarik eta hurrengo urteetan erabat garatzeko\narriskua argia delarik, beraien jarrera guztiz larria eta arduragabea dela salatu nahi\ndugu. Beraien adierazpenekin lege honen kontrako aktibazio eta edozein erantzun\nindargabetzea dute helburu.\nHezkuntzaren arduradun politiko nagusiak izanik orain arte esandakoa errealitate\nbilakatzea beraien esku dago. LOMCE gustuko ez badute, ez badute aplikatu nahi,\nbertako errealitatea aintzat hartu nahi badute egin dezatela, ausardiaz joka dezatela eta herritarrok kalean luzatutako eskaerari heldu diezaiotela.\nAlde batetik, Nafarroako Gobernua aitzindari izaten ari da hezkuntza erreforma basati\nhau “nafar erara” aplikatzerako orduan, jada marko legala egokitu eta curriculum\ndekretuak ere argitaratu dituelarik, ikas materialaren ikuskatze lana ere abian du…\nBestetik, Eusko Jaurlaritzak ez du oraindik LOMCEa gure ikastetxeetan sar ez dadin\nbermatzeko eta erreformari aurre egiten dion neurri argirik hartu, baina LOMCEa hainbat ataletan egokitu eta abian jartzeko irizpide eta neurriak bidali ditu ikastetxeetara.\nLegea ez betetzeak segurtasun gabezia eta ondorio kaltegarriak ekarriko lituzkeela\nentzuten ari gara maiz arduradun politikoen ahotan. Baina benetako kaltea, bai gure\nseme-alaba eta ikasleentzat, bai hezkuntzako langileentzat, baita herritar guztiontzat ere LOMCEa bera garatzeak ekarriko luke. Horregatik, hain zuzen ere, premia ikusten dugu LOMCEa abian den lehen ikasturte honen hasieratik aurre egiteko gure eskura ditugun bideak abian jartzeko eta gure herrian behar eta nahi dugun hezkuntza eraikitzean pauso berriak emateko. LOMCEri ezetz esatearekin batera alternatiba eraiki nahi dugu.\nJakin, badakigu, ilusioak eta indarrak mugitzen duela jendartea, eta honek mundua.\nHonetarako, beharrezkoa da elkarlanean eragitea. Badakigu indarra daukagula, ikasleok, familiek, hezitzaileok, langileok, herritarrok, denok. Eta gure hezkuntza sistema propioaren eraikuntzari ekin nahi diogu, txikitik hasita, gure geletatik gure ikastetxetara.\nGure herrietatik Euskal Herrira. Ikastetxeak, plataformak, bilguneak… Edonon elkartzen hasiak gara, jakinda eraiki nahi duguna guztion artean izan behar dela. Hezkuntza zerbitzu publikoa delako, eta honek esan nahi du gurea dela, gure eskuetan dagoela.\nHorregatik, etorkizuna gaurdanik eraikitzen dela diogu, askok eta askok atzo egindako\nlana oinarri hartuta. Ibilbide luzea egin du gure herriak hezkuntza sistema propio baten bidean eta hamaika izan dira hau helburu garatu diren dinamika ezberdinak.\nGuk uste dugu, modu eraikitzaile batetan, gure eskubide kolektiboak defendatzeak eta\naldarrikatzeak merezi duela. LOMCE gelditu egin behar dugu, eta gure hezkuntza sistema propioa eraiki.\nAurreko ikasturtean, lege honen ondorioak aztertu, alternatibak proposatu, nahi dugun\nhezkuntzari begirako proposamenak osatu eta ekimen zein mobilizazio ugari burutu izan ditugu.\nMaiatzean aurkeztutako “Gure Gida”ren lehenengo zirriborroari hezkuntza komunitate\neta herritarrok egindako ekarpenak gehitu dizkiogu. Dagoeneko ikastetxe guztietara\nzabaldu dugu LOMCEri aurre egiteko eta gure Hezkuntza Sistema eraikitzeko lan tresna baliagarria izatea espero dugun GIDA. Orain zentroz zentro, eskualdeka, herri zein auzoetan gida propioak garatzeko faseari ekingo diogu bakoitzaren errealitateari\negokituta norabide berean.\nBeraz, bide honetan lanean aritzeko prest den pertsona, eragile edo eta erakunde orori\neskua luzatu eta dei egiten diogu norabide honetan batera lan egin dezagun.\nUste dugu, mobilizazio hau abiapuntu izan behar duela, konpromisoak hartzeko garaia\nda. Guztiok. Bakoitzak bere arduren arabera. LOMCEri gure ezezkoa adierazteaz gain,\nhau ez aplikatzeko konpromiso zehatza hartuko dugu. Eta gure hezkuntza eredua\neraikitzeko bidean urratsak emateko hautua egingo dugu. Guzti hau maila pertsonalean hasi eta modu kolektibo baten garatu arte.\nEuskal Herrian, 2014ko irailaren 22a\nAUZO: Williamsburg, barrio del mes de la iniciativa ‘Barrio por Barrio’ de Nueva York


IMQ Osasun aseguruak » Osasun Aseguruak » IMQ Oro Plus\nIMQ Oro Plus-ek IMQ Oro aseguruaren estaldura eskaintzen du ordainketa partekaturik gabe eta mediku eta ospitaleratze gastuen diru-itzulketarekin. IMQren profesional medikoen sarea izateaz gainera, munduko mediku eta zentro guztiak ere edukiko dituzu eskura.\nMediku eta zentro kontzertatuak: gastu medikuen eta ospitaleratze gastuen %100.\nMediku eta zentro ez kontzertatuak: gastu mediko eta ospitaleratze gastuen %90 arteko diru-itzulketa. Urteko 250.000 €-ko mugapena.\nGastuen diru-itzulketa, gehienez, 15 eguneko epean.\nLarrialdi anbulatorioak 24 ordu.\nBanako gela lagunarentzako ohearekin eta ospitaleratzeetan egonaldien mugapenaren luzatzea.\nAnalisi eta proba diagnostikoak (analisiak, eskanerra, erresonantzia magnetikoa, PET onkologikoa…).\nGoi mailako kirurgia espezializatua, Parkinsonaren kirurgia eta Epilepsiaren kirurgia edo hezur-muineko transplantea moduko teknikak barne.\nHaurdunaldia, erditzeko prestakuntza eta familia-plangintza.\nTratamendu bereziak: errehabilitazioa, kimioterapia, hemodialisia...\nBigarren iritzi mediko zerbitzua, lekutik mugitu gabe, mundu mailako espezialista garrantzitsuenei bigarren iritzia galdetzeko aukera ematen duena, gaixotasun larriak diagnostikatuz gero.\nAtzerriko bidaietan laguntza 12.000 € arte.\nIMQ Oro Plus estaldura osoari buruzko pdf erantsi\nPrimak 2015 81,74 €-tik/pertsonako/hilabeteko*\nPrimak kontsultatu on line\n64 urte gehienez. Egoteko adina mugatu gabe.\nZure IMQ aseguru-medikua orain kontratatzen baduzu deskontu berezia oparituko dizugu: %15 2015erako, %10 2016rako eta %5 2017rako.\nOnuradun kopuruaren araberako deskontuak poliza partikularrentzako: %5 4 onuradunekin eta %10 4 onuradunekin baino gehiago\nIMQ Oro Plus Baldintza Orokorrak pdf erantsi\nKopago orokorrik gabe


Programazio berria Goiena telebistan - Debagoiena - Goiena.eus\nProgramazio berria Goiena telebistan\nEneko Azkarate Laspiur 2014-02-06 08:02\nGoiena telebista berritzeko ahaleginetan dihardu Goienak eta programazio parrilla berria prestatu du. Saio berriak gutxika-gutxika aurkezten joango dira hurrengo asteetan; 'Debagoiena zuzenean' eta 'Amaia DJ' izango dira berrikuntzetako bi. Horrez gain, Arrasateko egoitza berritzen ere badihardu Goienak. Asmoa da lan talde osoa egoitza bakarrean batzea, Arrasateko Otalora Lizentziaduna kalean.\nGabonak ezkero lanean dihardute Goienaren Arrasateko egoitzan. Telebistako platoan eta beheko solairuan aritu dira lanean eta behin horiek amaituta, telebistako programazio berriarekin ari dira. "Platoa ezin izan dugu erabili orain arte, bertan hainbat lan egin dira-eta. Horregatik, programazioa ez da izan ohikoa. Halere, lanak amaituta, normaltasunera itzultzen bagoaz eta hurrengo asteotan joango gara saio, dekoratu eta itxura berritua erakusten", dio Goiena telebistako programazio arduradun Oihane Agirrek.\nBerriak saioarekin, esaterako, aste honetan hasi dira aurkezle eta guzti. Eta, datorren astean, Debagoiena zuzenean saio berria estreinatuko dute. "Horixe izango da sasoiko berritasun nagusia, beste saio berri batzuekin batera", dio Agirrek.\nAlbisteak eta gertaerak beste era batera\nDebagoiena zuzenean saioan, gainera, albisteak edo edukiak aurkezteko modu berriak erabiliko dituzte erreportariek. "Gertukoagoa izango da, protagonistak eta gertaerak bertatik bertara aurkeztuko dira eta tokitik bertatik emango dituzte albisteak berriemaileek. Gainera, eskualdeko lekuak erakusteaz gain, elkarte, talde eta herritarrei ahotsa emango diegu protagonista bihurtuz".\nDebagoieneko auzoak aurkeztu; asteburuan gertatutako aisialdi eta kultura ekimenen kronika eta komentarioak egin; denda, komertzio, enpresa edota jatetxeen berri eman; sare sozialetan gertatzen ari denari jarraipena egin; moda, sukaldaritza… Horiek guztiak eta gehiago eskainiko dira Debagoienan zuzenean-en.\nBaina, horretaz gain, oraingo ohiko saio arrakastatsuei ere helduko zaie, Harmailatik kirolekoari edota Pedalka bidaia saioari, esaterako. Eta lehengoak berreskuratuko dira: Harira, Debagoieneko alkateekin egindakoa edota Tertulia eztabaida saioa. Eta beste saio berri batzuk ere estreinatuko dituzte: Amaia DJ, Amaia Txintxurretak gidatutako musika eta bideoklipen saioa, esaterako. "Oraingoz, horien aurrerapena egin genezake, baina, esandako moduan, astetik astera etorriko dira berrikuntzak", dio Oihane Agirrek.\nMartxoan barrena saio guztiak estreinatu eta Goiena telebista itxuraldatua abian izango da erabat: edukiz, gauzak kontatzeko moduez eta itxuraz berrituta, platoko dekoratu berriekin. Azpimarratzekoa da, bestalde, dekoratuei dagokienean, Debagoieneko Mankomunitateko Lanbide Hastapeneko arozgintza ikasleak ari direla hainbat dekoratu egiten.\nDuela bi hilabete eskas Goiena.net berritua aurkeztu ostean, telebistaren txanda etorriko da, hortaz, datozen hilabeteotan.\nGoienako lan talde osoa egoitza bakarrean\nGoiena Komunikazio Taldeak, bestalde, beste erronka handi bati helduko dio 2014an: lantalde osoa egoitza bakarrean batzea. 40 lagun pasatxoko lantaldea da Goienakoa eta bi egoitzatan banatzen da gaur egun: Arrasaten, produkzio alorra, erredakzioa eta telebistako platoa; eta, Aretxabaletan, komertzial eta administrazio alorra.\nOrain, ostera, Arrasateko Otalora Lizentziaduna kaleko egoitzan batuko da talde osoa, eraikinaren hiru solairuetan. Lehenengoan, harrera eta telebista batuko dira; bigarrenean, administrazio eta zerbitzu orokorrak eta, hirugarrenean, erredakzio eta komertzial lantaldea. "Lanak Gabonetan hasi genituen eta asmoa da Aste Santurako-edo amaitzea. Guretako erronka eta inbertsio oso garrantzitsua da, talde osoa bertan batuko dugulako eta, alde horretatik, eraginkorrago izango garelako lan prozesuetan", esan du Iban Arantzabalek, Goienako zuzendari nagusia. Era berean, pozik azaldu da zuzendari nagusia Arrasateko alkate Inazio Azkarragaurizarrekin batera kokapen egokia lotu dutelako hurrengo urteetarako.


Oso atsegina zirrikitua bobina bikoitza ezaugarriak dituzten joko A, Spartacus besterik ez da online slots onena Jolastu bat. Jende askok ez zuen inoiz Joko hau jokatu bere mobile bertsioa sarrera aurretik. Hau erakargarria slots Joko WMS sormena emaitza hori beti saiatzen gamblers emateko zerbait desberdina eta zerbait hobea da. Orain zuk eskainiko 5 a×4 bobina eta 5×12 kolosala benetako zirrikitua jokoaren sariak handi batzuk irabazteko zure telefono mugikorra erosotasuna. da bat, bi urtean zirrikitua joko hori handiak irabazteko lagun zaitzake gisa kontuan hartu ahal izango duzu.\nhonen erakargarri Prime Joko:\nSpartacus lur ikur guztiak inprimaki pilatuta daude bi zirrikitu zinta duelako, bat da, 5×4 eta beste bat da, 5×12 batera 100 paylines. fun handia zure zenbatekoa jarri pila izango da zuk jackpot bat saritu baitu emateko, you get konbinazio irabazlearen lurreratzea lortu bada. Game gaia bera gamblers erakartzen. Spartacus errumaniera heroi bat izan zen, nor izan zen lehen esklabo liderra eta geroago mitikoaren Gladiator bat bihurtu. Joko hau gogorarazten duzu gerlari handi horren eta WMS bere onena saiatu Spartacus bizitzako inguru jokoa garatzeko.\nGood to pilulak eta pantaila handietan jolastu:\nSpartacus Rome plazen Gladiator eskatzen pantailetan handiak. gozatu ahal izango duzu modu askoz hobeto, play baduzu tablet edo ordenagailu eramangarria on. pantaila txikietan On ez da txarra izan arren gaiaren handitasuna gozatzen jarraituko duzulako. Jokoaren garatzaileek ez zuen jokoa gaiarekin batera hondatu ikurrak guztiak Spartacus erlazionatzeko delako. hondoko musika, gainera bataila soinu bat gamblers interes handitzen dirudi.\nEskuratu garaipen handiak egiteko prest ustekabeko direlako:\nSpartacus Erromako Gladiator inoiz aukera ematen dizu behera etengabe egiten ikurrak handi batzuk lurrak delako bobina. Adituek diotenez gambler bat, big garaipen batzuk lortu ahal da joko hori konbinazio irabazlearen lur dezakezu espero edonoiz delako behin eta berriro. eta eskaintzen ditu 8 edo gehiago free-bira, basa-ikurra lur bobina lortzen 5ean zabaldu bada×12 bobina zure zenbatekoa irabazi hobetzeko. eta eskaintzen ditu 8-20 free bira Wilds menpe dauden lur karreteak duzu.\nGamblers gutxieneko 0.50p apustua eta 250 € apustua gehienez jolastu ahal. Gehienezko irabazlearen joko honetan zenbatekoa da 1250 lerroko bertan winnable da Zorterik baduzu eta jolasteko zentzuzkoa.\nScratch Txartelak Online | FREE 100% 2nd Gordailua Match…


Eskalada tailerra antolatu dute Lehen Hezkuntzako ikasleentzat otsailerako - etakitto.eus\nEskalada tailerra antolatu dute Lehen Hezkuntzako ikasleentzat otsailerako\nLehen Hezkuntzako 3., 4., 5. eta 6. mailako ikasleek eskalada tailerra jaso ahal izango dute otsailaren 6an, 13an eta 20an, bi txandatan (16:45etik 18:15era edo 18:15etik 19:45era). Ikastaroan izena emateko epea urtarrilaren 21ean zabalduko dute, 31ra arte.\nEibarko Udalak antolatu duen ekimena da eta Inguru Abentura enpresak emango du, euskaraz. Eibarren erroldatutako umeek 5 euro ordaindu beharko dituzte eta herritik kanpokoek 10 euro. Bestetik, parte-hartzaileek kirola egiteko zapatilak eta erropa erosoa eraman beharko dute.\nHauek dira ekimenaren helburuak: kirol ezberdinen eskaintza zabaltzea, haurren eskaerei erantzuna ematea, lagun berriak egitea eta adin tarte bereko lotura egonkorrak sustatzea, Eibarko elkarteei laguntzea, haurren aisialdian modu aktiboan gozatzeko aukerak zabaltzea eta neska-mutilen arteko aukera berdintasuna sustatzea.\n« Asteburu honetan hasiko da Kirola Igandetan programazioa Deporreko atletak Elgoibarko Mugerza krosean eta Euskadiko Master eta Konbinatuen txapelketan egon ziren »


38 urteko ibilbidearen ostean, Atzegi Babes Fundazioak izena aldatu eta egoitza berria ireki du Donostian\nGertuan Fundazioak, Gipuzkoako Foru Aldundiak eta desgaitasuna duten pertsonei arreta ematen dieten gizarte erakundeek harremanak estutu dituzte pertsona guztien “parte-hartze osoa” lortzeko.\n2022/01/21 Gizarte Politika\nGipuzkoak FITUR azokan parte hartu du, Elkanoren lehorreratzearen urteurrena eta Inaziotar Urtea mugarritzat hartuta\nAldundiak eskualdeekin batera aurkeztu ditu lurraldeko alderdi turistiko erakargarriak, 107 herrialde biltzen dituen azoka honetan.\n“Herritarrekin elkarlana ezinbesteko balioa da Gipuzkoaren etorkizuna guztion artean eraikitzeko”\nDiputatu nagusiak eta Arrasateko alkateak bilera egin dute herriko egitasmo nagusiak partekatzea helburu; herriz herriko bilerei ekin die horrela Markel Olanok, tokian tokiko ekarpenak aztertu asmoz.\n2022/01/19 Diputatu Nagusia Gobernantza\nURA agentziak, Foru Aldundiak eta Añarbeko Urak 4,4 milioi euro inbertituko dituzte\nDonostiako Anoeta ibarbideko saneamendua hobetzeko gauzatuko dira obrak.\n2022/01/18 Obra Hidraulikoak\n720.000 euro herritarren partaidetza sustatzeko ekimenak laguntzera\nForu erakundeak %37 igo ditu arlo honetara bideratutako baliabideak, pasa den urtean eskari kopurua igo ezin zelako eta gai hau sustatu nahi duelako.\nDiputatuen kontseiluak 2022ko urtarrilaren 18ko bileran onartutako gaiak\nDiputatuen kontseiluak 2022ko urtarrilaren 11ko bileran onartutako gaiak\nDiputatuen kontseiluak 2021eko abenduaren 28ko bileran onartutako gaiak\nDiputatuen kontseiluak 2021eko abenduaren 21eko bileran onartutako gaiak\nDiputatuen kontseiluak 2021eko abenduaren 15eko bileran onartutako gaiak\nLibe Otegui Goiburu Kazetaria 943 112 276 lotegui@gipuzkoa.eus\nElisabet Montes García Kazetaria 943 112 419 emontes@gipuzkoa.eus


"Izur" film laburra aurkeztuko du Estibaliz Urresolak “Zirelako: Zinema eta memoriak” jaialdian - Laudio - Aiaraldea.eus\n"Izur" film laburra aurkeztuko du Estibaliz Urresolak “Zirelako: Zinema eta memoriak” jaialdian\nJulen Solaun Martinez 2020-05-28 07:00\nFilmaren fotograma bat. / Sirimiri FIlms\nGerra bizi izan duten emakumeen testigantzak jasotzen ditu zinemagile laudioarraren dokumentalak, “memoria historikoari buruzko errelato osoa” eraikitzen laguntzeko helburuarekin.\nEstibaliz Urresola zinemagile laudioarrak Izur film labur dokumentala plazaratuko du bihar, ostirala, Gasteizko “Zirelako: Zinema eta memoriak” film laburren online emanaldian. Gatazka armatuak bizi izan dituzten hainbat emakumeen testigantzak biltzen dira pelikulan, “memoria historikoari buruzko errelato osoa” erakitzeko helburuarekin.\nGerrak kontatzerako orduan gizonezkoetan zentraturiko ikuspegia gailentzen dela dio filmaren sinopsiak: “Gehientsuenetan, gerren historia gizonezkoek osatzen dute, aldiz, gatazka hauetan nahasturiko emakumezkoen bizipenak ahantzi edo isilaraziak izan dira”.\n“Zirelako: Zinema eta memoriak” online jaialdia gaur, osteguna, eta bihar artean egingo da eta ekimenaren YouTube kanalean jarraitu ahalko da. Gaurko, bost film labur daude programatuta; bihar, berriz, hamar eskainiko dira.\nGainera, Urresolak mahainguru batean parte hartuko du filma aurkeztu ostean, beste hainbat zinemagilerekin batera. Hemen ikusi ahalko da solasaldia bihar -ostirala- arratsaldeko zazpìetatik aurrera:


Markak logotipoetatik harago | AZK\nBy AZK blog2022-05-30No Comments\nHome » Bloga » Markak logotipoetatik harago\nAmaitu da logozentrismoa. Lehen aurreikuspena zena orain tendentzia bilakatu da. Logoak garrantzirik galdu ez badu ere, marka bat hori baino askoz ere gehiago dela inoiz baino argiago dago orain, marken arrakasta neurtzeko erabiltzailearen edo kontsumitzailearen esperientzia adierazle garrantzitsuenetako bat bilakatu den honetan. Hain justu, logotipotik kanpo sortzen den espazio komunikatibo hori guztia pisu handia hartzen ari da.\n2022ko tendentzia nagusien artean kokatu du logozentrismoaren amaiera Brandemia plataforma digitalak: “Markaren balioa sortzeko ezinbestekoa izaten jarraituko du, baina jada logotipoa ez da zaindu beharreko identitate elementu bakarra. Markaren eraikuntzan elementu ezberdinek izan dezaketen pisua orekatzea da joera honen helburua”.\nIldo beretik, adierazgarria da azken hamarkadan logotipoen artean nagusitu den sinpletasunak bat egin izana denboran bestelako elementu batzuen garapena ematen ari den unearekin. Sinpletasun horren adibide ditugu azken urteotan egin diren rebranding lanketa ugari, mundu mailan (Google, Renault, Warner Bros, Burger King…) zein Euskal Herrian (EITB, Mondragon Unibertsitatea, Orbea, Loreak Mendian, KAS…).\n10 elementu marka bere osotasunean ulertzeko\nLogotipoan ez ezik, ordea, gainerako hamar elementu hauetan ere arreta jartzea ezinbestekoa da marka bat bere osotasunean ulertzeko, eta estrategia eraginkor bat landu eta garatzeko:\nHelburua: Markaren norabidea finkatzen du helburuak, marka bera existitzearen arrazoia, salmenta asmo soiletik harago, balio gizatiarrei lotuta. Teslaren jatorrizko helburua, adibidez, garraioaren alorrean energia iraunkorretara egin beharreko trantsizioa bizkortzea da; edo Skunfunk markarena moda jasangarri eta etikoa sustatzea.\nIzena: Enpresa, produktu, zerbitzu edo kontzeptu bat identifikatzeko erabiltzen den deitura da. Naming-ak pisu handia dauka branding estrategietan. Markaren esentzia jaso behar du, bakarra eta adierazgarria izan behar da; eta laburra eta gogoratzeko erraza bada, erraztu egingo du kontsumitzaileen edo erabiltzaileen Top of mind-ean egotea. Adibide batzuk: ‘Euskaraldia’, ‘Save the children’, ‘Gureak’, ‘Gaztea’, ‘Irrien lagunak’…\nLeloa: Balio proposamena laburbiltzen duen slogana da. Markaren posizionamendurako gakoa. Inspiratzailea, gogoangarria. Eskaintzen den produktu, zerbitzu, kontzeptu edo ideiak egin dezaken ekarpena islatzen duena. ‘Euskadi, auzolana’ (Eusko Jaurlaritza), ‘Bada beste modu bat’ (Laboral Kutxa), ‘Ura da, gu gara’ (Uraren Euskal Agentzia), ‘Non gogoa, han zangoa (Ternua)…\nIdentitate bisuala: Kolorea, forma, tipografia, iruditeriaren estiloa… Marka bat gainerakoetatik bereizteko zein identifikagarria egiteko oso garrantzitsua da identitate bisuala; eta, beraz, arreta handia jarri beharrekoa, bereziki, marka bat zerotik sortzerako orduan. Kolore bakoitzak, adibidez, gauza ezberdin bat transmititzen du, eta emozio jakin bat eragin; forma bakoitzak sentsazio ezberdin bat, eta iruditeria batek estilo, ingurune zein giro bat. Adibide gisa ditugu, besteak beste, Euskaltelen laranja kolore identifikagarria, AEKren skript tipografia bereizgarria edota EMUNen irudi makroen erabilera zein ikonografia.\nMezua: Markaren identitatea eta esentzia modu labur eta egoki batean definitzen du markaren mezuak. Markaren misioa, bisioa eta balioak ditu oinarri eta posizionamendua helburu. Mezua aintzat hartuta garatu ohi dira eduki guztiak marka estrategia bat burutzerako orduan.\nProduktua: Produktuari lotutako markagintzaren kasuan, zentzumenek izugarrizko garrantzia hartzen dute. Gero eta zentzumen gehiago piztu, are eta emaitza hobeak izango ditugu. Kontsumitzailearen esperientzian zuzenean eragiten duten ezaugarrien artean daude, besteak beste, produktuaren forma, testura, usaina eta zaporea. Packaging erakargarri batek produktuaren pertzepziozko balioa biderkatu dezake; izan ere, produktuak zehazki zer eskaintzen dion jakin aurretik, kanpoko diseinuak kontsumitzailearen hautua baldintzatu dezake. Altxatu burua ordenagailutik eta ziur hamaika adibide dituzula inguruan.\nPertsonalitatea: Marka baten pertsonalitatea islatzeko, ariketa interesgarria izaten da marka ordezkatuko lukeen pertsona bat irudikatzea (generoa, jatorria, adina, izaera, zaletasunak…). Fikziozkoa zein erreala. Markaren balioak ordezkatuko dituena. Brand pertsona izenez ezagutzen dugunaren helburua da hartzaileak pertsonalitate eta balio horiekin konektatzea. Barrura begira ere, praktikan marka hori ordezkatuko duten pertsona guztientzako erreferentzia lagungarria izan daiteke.\nTonua: Hartzaileari zuzentzerako orduan marka batek erabiltzen duen komunikazio tonuarekin lotura zuzena dauka pertsonalitateak. Inportantea da tonua beti berbera izatea, uniformea eta koherentea. Aintzat hartu behar dira, besteak beste, zenbatgarren pertsonan hitz egingo dion hartzaileari, harreman formala edo informala izango den… Kontuan hartu behar da ere tonua gero eta gehiago aplikatzen dela ahots bidezko komunikazioan.\nSoinua: Audio branding deritzona. Ikus-entzunezkoen alorrean soinuak dirudiena baino pisu handiagoa dauka eta, ondorioz, hartzailearengan inpaktu bat sortu nahi baldin badugu, ezinbestean landu beharrekoa da soinuaren atala; soinuek, melodiek edota ahotsek ere osatzen baitute marka baten identitatea. Nor ez da gogoratzen Euskaltelen ‘Paaaaatxi’ oihuaz? Eta ‘Ber-ta-ko’ audiologoaz? Edo Eroskiren supermerkatuetako doinuaz?\nEsperientzia: Erabiltzailearen edo kontsumitzailearen esperientzia da marka baten arrakasta kalkulatzeko neurgailurik zorrotzena. Marka batekin lortzen duen harreman emozionalaren arabera jokatzen du hartzaileak marka horrekiko. Bestela esanda, erabiltzaile edota kontsumitzaile orok emozio horiek gidatuta hartzen ditu erabakiak gehienetan. Garrantzitsua da, beraz, kontaktu edo interakzio une guztiak baliatzea esperientzia positibo bat eragiteko eta leialtasuna nahiz asetasun sentimendua pizteko hartzailearengan.\nMarka bat ordezkatzeko logotipoa ezinbestekoa da baina erabiltzaileen bihotz eta buruak konkistatzeko kontuan izan beharreko espektroa askoz ere zabalagoa da; ukigarria batzuetan, eta ukiezina besteetan, baina esanguratsua kasu guztietan.\nAurreko albisteaKomunikazioa? Jasangarria bada, hobe\nHurrengo albisteaNewsletterrak bidaltzearen garrantzia komunikazio estrategia plan baten barruan


Errenta aitorpena euskaraz, Ogasunarekin euskaraz!\n2020ko Errenta Aitorpenaren kanpaina dela medio, legazpiarrek Foru Ogasunarekin izango dituzten harremanak euskaraz izateko gonbidapena luzatu nahi du Udalak.\nGipuzkoako Foru Ogasunak lau urteko egitasmoa abiarazi zuen iaz. Helburua da 2023ari begira 100.000 herritarrek euskara aukeratzea Aldundiko Ogasuna eta Finantza Departamenduarekin harremanak izateko; 2020an Gipuzkoan 80.519 herritarrek egina zuten euskararen aldeko hautu hori.\nErrenta aitorpena aurkezteko hiru bide daude gaur egun eta guztietan erabil daiteke euskara.\nLehenengo aukera autolikidazio proposamena da: bide hori aukeratzen dutenek, jasotako proposamena onartzerakoan, euskaraz egin nahi dutela esan eta aurrerantzean Ogasunak agiriak euskaraz bidaliko dizkie.\nBigarren bidea mekanizatua da: hitzordua hartzerakoan, Ogasunarekin harremanak euskaraz izan nahi dituzula adierazi, eta Ogasunarekin aurrez aurreko harremanak, nahiz telefono edo Internet bidezkoak euskaraz izan ditzakezu.\nHirugarrena, berriz, Internet bidezkoa da, Zergabidea webgunean, Errenta programaren euskarazko bertsioa jaitsi behar da eta hobetsitako hizkuntza atalean euskara aukeratu.


Auta Faja - Wikipedia, entziklopedia askea.\nArgentat, La Chapelle-Saint-Géraud, Mercœur, Saint-Geniez-ô-Merle, Saint-Martial-Entraygues, Servières-le-Château eta Sexcles\n157 (%49.8) 156 (%49.5)\nAuta Faja (okzitanieraz Auta Faja, frantsesez eta ofizialki: Hautefage) Okzitaniako udalerri bat da. Administratiboki Frantziako Corrèze departamenduan dago, Akitania Berria eskualdean. 2013an 328 biztanle zituen.\n2007an Hautefage udalerrian erroldatutako biztanleak 307 ziren. Familiak 131 ziren, horien artean 36 pertsona bakarrekoak ziren (4 bakarrik bizi ziren gizonak eta 32 bakarrik bizi ziren emakumeak), 51 seme-alabarik gabeko familiak ziren, 36 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 227 etxebizitza zeuden, 133 familiaren etxebizitza nagusia ziren, 76 bigarren erresidentzia ziren eta 17 hutsik zeuden. 219 etxeak ziren eta 8 apartamentuak ziren. 133 etxebizitza nagusietatik 111 bere jabearen bizilekua ziren, 18 alokairuan okupaturik zeuden eta 5 doan lagata zeuden; 2 etxek bi gela zituzten, 25 etxek hiru zituzten, 33 etxek lau zituzten eta 74 etxek bost zituzten. 104 etxek euren parking plaza propioa zuten azpian. 54 etxetan ibilgailu bat zegoen eta 66 etxetan bat baino gehiago zituzten.\nHautefage udalerriko biztanleria-piramidea 2009an .\n2007an lan egiteko adina zuten pertsonak 182 ziren, horien artean 136 aktiboak ziren eta 46 inaktiboak ziren. 136 pertsona aktiboetatik 126 lanean zeuden (66 gizon eta 60 emakume) eta 10 langabezian zeuden (2 gizon eta 8 emakume). 46 pertsona inaktiboetatik 19 erretiraturik zeuden, 13 ikasten zeuden eta 14 "bestelako inaktibo" gisa sailkaturik zeuden.\n2009an Hautefage udalerrian 128 unitate fiskal zeuden, 293,5 pertsonek osaturik. Pertsona bakoitzeko diru-sarrera fiskalaren mediana urteko 15.857 euro zen.\n2007an zeuden 11 komertzioetatik, 4 bestelako produktu industrialen fabrikazioko enpresak ziren, 1 eraikuntza enpresa zen, 1 ibilgailuen saltze eta konpontze enpresa zen, 3 ostalaritza eta jatetxe enpresak ziren eta 2 zerbitzu enpresak ziren.\n2009an zeuden norbanakoentzako 4 zerbitzu publikoetatik, 1 funeraria zen, 1 ibilgailuen konpontzeko eta nekazaritza tresnetako lantokia, 1 margolaria eta 1 jatetxe.\n2000. urtean Hautefage udalerrian 16 nekazaritza-ustiategi zeuden.\nSexcles (4,0 km)\nSaint-Martial-Entraygues (4,7 km)\nArgentat (5,1 km)\nSaint-Geniez-ô-Merle (5,2 km)\nSaint-Bonnet-les-Tours-de-Merle (5,4 km)\nServières-le-Château (5,7 km)\nBNF: 152497275 (data)


Belbin Euskaraz martxan dugu! - Belbin euskaraz\nAzken hilabeteotan egoera berriei aukera berriekin erantzuteko proiektuetan murgildu gara. Pertsonak beti erdigunean izanik, garapen pertsonal eta profesionalerako metodologiak aplikatzea dugu helburu.\nHorregatik, ilusio handiz eta konpromiso sendoz hartzen dugu Belbin Euskaraz ordezkatzearen esklusibitate eta erronka!\nGaitasunak indartuz arrakasta lortu\nGuztiok bete ditzakegu funtzio garrantzitsuak ekipo batean, baina horretarako, baina, horretarako, nork bere burua ongi ezagutzea eta elkar ondo ezagutzea beharrezkoa da. Nola sortu ditzakezu Errendimedu Altuko Ekipoak? Zein garrantzia jokatzen dute funtzio eta rol ezberdinek ekipo batean?\nBelbin ikasleentzat: GetSet\nIkasleak ahaldundu, beraien sendotasunak identifikatu eta etorkizuna eraikitzen lagunduko die Belbin GetSet-ak. Gaur egun bizi dugun egoera aldakorrean guztiz praktikoa bilakatzen den tresna da, garai berriei segurtasunez aurre egiteko aukera ematen dielako.\nHezkuntza eragilea bazara, funtsezko papera duzu gazteen bizitzan, eta horregatik, Belbin GetSet ezagutzera gonbidatu nahi zaitugu.\nLortu ezazu informazio gehiago!


Mende erditik gorako euskalduntzearen ernamuina\nHil honetan beteko dira 50 urte Rikardo Arregik (Andoain, 1942-1969) gutun garrantzitsu bat bidali ziola Euskaltzaindiari. Urtarrilaren 14an idatzia, Euskaltzaindiko idazkariorde Alfontso Irigoienek jaso zuen. Horrez gain, Arregik beste hainbat laguni ere igorri zien eskutitza, tartean Jose Maria Satrustegi euskaltzain nafarrari. Gutun horren kopia izango zen, hain zuzen ere, lehenengo Korrikan (1980) lekukoaren barruan joango zen mezua. M. Egimendi.\nRikardo Arregik euskaldunak alfabetatzeko ekimen bat martxan jartzeko eskatzen zien Euskaltzaindiari eta euskaltzainei eskutitz hartan, eta eginkizun horretarako batzorde bat osatzeko. Satrustegiri urtarrilaren 17an igorritakoan, lan hori Nafarroan ere gauzatzeko aukeraz galdetzen zion. 1966ko urtarrilaren 28ko batzarrean Euskaltzaindiak proposamena onartu eta batzordea eratzea erabaki zuen.\nZerk bultzatu zuen Rikardo Arregi proposamen hura egitera? Hona hemen azalpena, Arregiren beraren hitzetan: “Euskeraz dakiten geienak ez dakite ez euskeraz irakur-tzen ez euskeraz idazten. Erri batek indartsu bizi nai baldin badu kulturaren beharra du ta gaur egunean kultura geien bat idatziaren bitartez zabaltzen da. Beraz Euskalerriak erri bezela indartsu bizi nai badu idatziari bideak zabaldu behar dizkio. Ortarako beharrezkoa da euskeran analfabetoa den Euskalerria alfabetizatzea” (Eusko Jaurlaritzako Hizkuntza Politika Sailburuordetzak argitaratutako Bidegileak bilduman, Rikardo Arregiri eskainitako liburuxkatik hartua).\nRikardo Arregiren gutun hura 60ko hamarkadako helduen euskalduntze-alfabetatze mugimenduaren abiapuntutzat jo izan da askotan. Dena den, Euskaltzaindiaren Alfabetatze Batzordea sortzearen zuzeneko eragilea izan bazen ere, ordurako zenbait euskaltzale hasiak ziren helduak euskalduntzen, Bilbo inguruan batez ere. Urte haietako historia ezagutu nahian jo dugu Julen Kalzadarengana. Izan ere, Julen Kalzada Ugalde (Busturia, 1935) Herri Gaztedi mugimendu katolikoko kidea zen 60ko hamarkadan, eta haren baitan hasi zen alfabetatze-euskalduntze lanetan. 1969an espe-txeratu egin zuten, hainbat abadek Francoren aurka egindako gose greban parte hartzeagatik, baina 1976ko amnistiaren ondorioz atera eta AEK-ko burukide izan zen hurrengo urteetan.\nHerri Gaztedi, euskalduntzearen hastapenetan\nKalzadak gogoan duenez, Vatikanoko II. Kontzilioaren ostean, “Elizako gauza guztiak, ahal zela, lekuan lekuko hizkuntzan egitea komeni zela-eta, Bizkaian Herri Gaztedi mugimendua sortu zuten abadeek”. Guztia prestatu beharra zegoen euskaraz idatzi eta berba egiteko, eta “ekintza bidezko hezkuntza” planteatu zen. Herri Gaztedi 1963-64 inguruan hasi zen gazteak alfabetatzen, bere eginkizun guztiak, baita elizatik kanpokoak ere, euskaraz egitea erabaki bai-tzuen: “Pauso aurrelaria izan zen orduan, Euskaltzaindiak berak ere bilerak gaztelaniaz egiten baitzituen. Herri Gaztedin ez zegoen euskarari buruzko teoria hutsalik, praktika gauzatzen zen, dena euskaraz eginez”. Herri Gaztedik ondo hartu omen zuen Rikardo Arregiren gutuna, baita hark eskatuta Euskaltzaindiak sortutako batzordea ere: “Hain ondo, ezen 1969ko Aste Santuan erabaki zuen Euskaltzaindiak sustatutako prozesuan sartzea, Berrizko moja-etxean egindako ikastaroan”. Hala ere, Euskaltzaindiaren batzordearen helburu nagusia euskaldunak alfabetatzea zen, euskaraz irakurtzen eta idazten ikastea, baina Kalzadak dioenez, “Herri Gaztedikoek, eta gero AEK-koek ere bai, nahiago zuten, gramatika ikastea baino, jendeak elkarrizketa guztiak euskaraz egin ahal izatea, gai teknikoak edo politikoak ateratzen zirenean, kasu, euskaldunek ere gaztelaniara jotzen zutelako”.\nBizkaian jarduten zuen Herri Gaztedik, baina Gipuzkoan abadeen mugimendua ez zen hainbeste garatu; hortaz, beste nonbaitetik jaso behar zen babesa euskararen aldeko lana egiteko: “Rikardo Arregik eta haren ingurukoek Euskaltzaindian bilatu zuten babes hori. Hortik etorri zen 1966ko gutuna”.\nMugimendua batez ere Bilboko Santutxu auzoan abiatu omen zen, ordurako hasiak baitziren ikastolak sortzen: “Bilboko ikastoletako ume haien gurasoak euskara ikasten hasi ziren, etxean haurrekin egin ahal izateko. Fokua Karmelo ikastola izan zen, horren inguruan sortu zen helduentzako gau-eskola, euskalduntze prozesua”. Kalzadak gogoan du Santutxuko Karmelo elizaren inguruan biltzen zirela Gaztedi Dantza Taldea eta San Anton Orfeoiko jende abertzalea: “Dantza taldeak dantza egitera joaten zen herrietan hartu zuen batik bat hizkuntzaren kontzientzia; eta orfeoikoek, euskal kantak abesten zituztenean, eurek ezer ulertu gabe kantatzen zituzten abestiak euskaldunek ulertu egiten zituztelako”. Halere, Santutxuko mugimenduak ez omen zuen Euskaltzaindiaren Alfabetatze Batzordearekin zerikusi handirik izan hasieran: “Haiek alfabetatzen zebiltzan; gu, berriz, euskaldunak egiten”.\nHurrengo urteetan, ordea, alfabetatzea eta euskalduntzea bilduko zituen erakunde bakar baten ideia garatzen joan zen, leku gehienetan talde bera zelako bata eta bestea antolatzen zituena, eta irakasle berberak zirelako batzuei eta besteei irakasten zietenak. Alfabetatze-Euskalduntze Koordinakundea (AEK) sortzeko erabakia 1975ean hartu zen Bilbon, Euskal Herriko Arkitektoen Elkargoan 70 pertsona baino gehiago bildu zituen batzar batean: “Partaide gehienak Bilbo ingurukoak izan ziren, baina Bizkaia osoko jendea egon zen”. Berrantolaketa beharra ikusirik, 1976ko otsailean sortu zen AEK, eta 1977ko Durangoko Azokan aurkeztu, gau-eskolen egituratze prozesua amaitutzat jota.\nMetodologiari dagokionez, gau-eskoletan zebiltzan irakasleek AEK koordinakunde moduan eratu baino lehen sortu zuten euskara irakasteko materiala: “Dimako Indibiti auzoan batzar garrantzitsua egin zen” dio Kalzadak. “Irakasle zebiltzanentzat lan handia bihurtu zen euskara eta alfabetatze maila ezberdinak zituen jendea mailakatu eta maila bakoitzari egokitutako irakaskuntza gauza-tzea. Ondorioz, Indibitiko batzarretik atera zen Euskalduntzen izeneko metodoa, funtsezko urratsa garai hartan: Euskalduntzen 1 1972an kaleratu zen; eta Euskalduntzen 2 eta Euskalduntzen 3, 1973an”.\nEuskalduntze-alfabetatzearen eskarmentua ez da, beraz, nolanahikoa. Ezta atzo goizekoa ere: denboran neurtuta, mende erditik gorako jardunaz ari gara.


Abanto-Zierbenako Udala - Abanto Zierbena eta Kirolak - Atletismoak Abanto Zierbena beteko du datorren igandean\nAbanto Zierbena eta Kirolak - Atletismoak Abanto Zierbena beteko du datorren igandean\nDatorren igandean (azaroak 18) Trianoko Eskola Krosaz gozatzeko aukera izango dugu berriro ere Trianoko zelaietan. Kirol-egitasmo horren helburua herriko gazteei esperientzia dibertigarri eta osasuntsua bizitzeko aukera eskaintzea da.\n“Atletek 62.063 metro karratuko zelaia menderatu beharko dute. Urtero azaroko hirugarren igandean geratzen den moduan, giro ona eta kirola izango dira nagusi Trianon; horretarako ezinbestekoa izan da Sendoa Atletismo Klubaren laguntza. Eskerrak eman nahi dizkiegu urtero kirol-egitasmo hori antolatzen jarraitzeagatik, atsegin eta ardura handiarekin, gainera”, adierazi du Abanto Zierbenako alkate Maite Etxebarriak.\nSendoa Atletismo Klubak dagoeneko ospatu ditu zilarrezko ezteiak; hala ere, lanean jarraitzen du betiko indar eta bizitasunarekin.\nJatorriz, lasterketa horren helburua gazteei kirolak eta ohitura osasuntsuek duten garrantzia irakastea zen, baita gazte horien artean balioak sustatzea ere. Aldi berean, Kluba herriko auzo guztietara zabaldu zen Las Carreras auzoan antolatutako lasterketarekin. Horrez gain, beste jarduera batzuk ere antolatzen ditu, besteak beste, Sanfuentes auzoko “Serantes mendiko igoera” eta Gallartako “Ricardo Estébanezen oroimenezko krosa”.\nGaur egun ere garai hartako balioei eusten zaie, baina lasterketa Trianoko zelaietan egiten da, parte-hartzaileei kategoria eta ibilbide ugari eskaintzen dizkien ingurune zoragarri batean. Azken urteetan, eskola-krosak sekulako parte-hartzea izan du, 1000 atleta baino gehiagok hartu baitute parte. Lasterketak 12 urte bete ditu dagoeneko.\n“10:15ean hasiera emango zaio Herri Krosari, eta 5.100 metroko distantzia izango du. 10:50etik 12:05era hainbat kategoriatako lasterketak izango ditugu (aurrebenjamin-maila, benjamin-mailako mutil eta neskak, kimu-mailako mutil eta neskak, haur-kategoriako mutil eta neskak eta kadete-kategoriako mutil eta neskak), 400 metrotatik 2.100 metrora bitarteko distantziekin. Azkenik, 12:30ean errelebo-lasterketa izango dugu, 4.100 metroko distantziarekin”, jakinarazi du Etxebarriak.\nProba Meatzaldeko Udaleko hainbat sailen helburuen barruan kokatzen da; Kultura, Kirola, Gazteria, Aisia, Euskara, Ingurumena, Emakumea edo Hezkuntza, besteak beste. Izan ere, honako hauek sustatzen ditu: kirola eta euskara, ohitura osasuntsuak, aisiaz gozatzea eta emakumeek eta gizonek berdintasunean parte hartzea. Argi dago kirola eta balio onak barne hartzen dituen hitzordua dela.\n“Datorren igandean eskola-atletismoak lasterrari emango dio Abanto Zierbenan. Trianoko zelaiak gazte kirolzalez eta familiez gainezka ikusi nahi ditugu; goiza zoragarria izango delakoan gaude”, adierazi du Etxebarriak.


1. 1940-1968 gipuzkera saiakera-artikuluak i. beristain 0016\nBeste nunbaiten esan dudan bezala (1) , pragmatismoaren eta razionalismoaren tartean, derrigorrez ezabatu behar ziran Fueroak liberalen eskuetan.\n2. 1969-1990 euskara batua saiakera-liburuak txill 0094\nZientziak, ordea, zientzia izango bada, muinera behar du; eta pragmatismo hutsetik atera.\n3. 1969-1990 euskara batua saiakera-liburuak r. arregi 0121\nEnpirismo edo pragmatismo hutsarentzat ba du muga bat: giza arrazoia.\n4. 1969-1990 euskara batua saiakera-liburuak j.m. v. de mendizabal 0009\nArrazoia? Auskalo! Baina, ziur aski, Mitxelenak oinak beti lurrean ipinita izan zitueneko zioan bilatu behar dugu, Zaitegi kixoterik haundiena zen bitartean Mitxelenak pragmatismoa baitzuen atsegin.\n5. 1991> sailkatu gabeak egunkariak egunk 1996 0013\nHainbat eta hainbat esparrutan euskara ez ongarri eta ez lur egotea normala duk, errealismoa, pragmatismoa, gure historia pobrearen isla, euskaltegiaren isla dagoen bitartean, gainerako kontinenteak erdaraz jarraitzea ez duk kezkagarri.\n6. 1991> sailkatu gabeak egunkariak egunk 1996 0024\nPALESTINAREN Askapenerako Erakundearekin (PAE) hitz egiteari behin eta berriro ezezkoa eman eta gero, Likud alderdia, Israelgo eskuineko bloke nagusia, iritziz aldatzen hasi dela dirudi, eta orain pragmatismo hutsagatik bada ere, PAErekin hitz egin beharra dagoela esaten hasi dira alderdikide batzuk.\n7. 1991> sailkatu gabeak egunkariak egunk 1991 0004\nAurreko legealdian nagusi izan ziren baloreak berreskuratuko dira, hau da moderaziorako joera egongo da politikan, pragmatismo eta errealismorako joera zehazten du.


Ternuako gizonentzako LOST WORLD mendiko jaka iragaizgaitzak uraren aurreko babesa eskeintzen du hiru geruzako Gore-tex ehunari esker. Balio anitzeko janzki iraunkorra transpiragarri eta guztiz haize-babesgarria da, trekking, alpinismoa, izotz-eskalada edota alpinismoan jasandako baldintza gogorretan zure burua babesteko aproposa.\nAlpinismoan eta trekkingean aritzeko jaka, 3 geruzako Gore-tex ehunaz fabrikatua. Erabat iragazgaitza eta transpiragarria da, eta erabateko haize-babesa bermatzen du. Kanpoko ehuna ere PFOA/PFOS gabeko ura aldarazteko DWR akaberaduna da. 3D erako estutze-sistemaz hornitutako Txanoa. Aurrealdea kurtsore bikoitzeko kremaileraz ixtekoa, uraren aurka erresistentea; barnealdean babeserako tapatxoa du eta kokotsean ere babesgarria darama. Mahuka aurreformatuak, eskalada egiteko egokituak. Besapeak aireztapenerako kurtsore bikoitzeko YKK kremaileraz hornituak, uraren aurka erresistenteak. Aurrealdean kremaileradun bi patrika ditu, uraren aurka erresistenteak eta erdi mailan kokatuak. Horrela, erabilgarriak dira bai arnesarekin eta baita motxilarekin ere. Ezkerreko mahukan beste bat dauka, kremailera berdinaz. Velcroz estutzeko eskumuturrak eta soka elastikoz estutzeko barrenak. Mendiko jardueretan, iraupen luzeko muturreko baldintzetan, erabiltzeko diseinatua. Babes oso iraunkorra eskaintzen du. Erresistentea da, iragazgaitza, transpiragarria eta erabateko haize-babesa bermatzen du.


Festetan barraketako musika aukeratu dute 91 gaztetxok | El Diario Vasco\nOiartzunFestetan barraketako musika aukeratu dute 91 gaztetxok\n2018ko zozketako irabazleek pozik hartu zuten saria. / GOIZARIN\nPartaidetza handia izan da aurten ere ekimenak batez ere DBH-ko ikasleen artean\nGOIZARINOIARTZUN. Jueves, 11 julio 2019, 00:27\nAzken urteetan egin den moduan, aurten ere Xanistebanetan barraketan ipiniko den musika herriko gaztetxoek aukeratu dute, 91 gaztetxok zehazki. Arrakasta handia duen ekimena da, gazteenek haien proposamenak aintzat hartzen direla ikusten baitute. Aurten izandako parte hartzea ikusi ondoren, Udaleko Euskara sailak esan du ekimena bikaina izan dela.\nParte hartzaileen gehiengoa DBHkoa izan da, eta batez ere, neskak izan dira proposamenak egin dituztenak (%57,1). Musika hautatzeko unean, irizpide bakarra zuten gaztetxoek errespetatu beharra. Proposatutako hamar kantatik zortzik euskaraz izan behar zuten. Gehienek errespetatu dute irizpide hau, baina, halere, egindako proposamen oro hartuko dira kontuan musika zerrenda egiteko orduan.\nMusika proposamenen artean hauxek izan dira aukeratuenak: 'Aldapan gora' (Huntza), 'Euritan dantzan' (Gatibu), 'Gure kaiola' (Glaukoma), 'Aske maitte' (Gatibu), 'Gogoak' (Esne beltza), 'Ametsetan' (En Tol Sarmiento), 'Euskararen txantxangorria' (Goazen!), 'Udarako gau luzeak' (Vendetta), 'Aurrera Altsasu' (Tximeleta) eta 'Negua joan da ta' (Zea Mays).\nAbestiak proposatu dituzten gaztetxoek barraketako fitxen zozketan parte hartuko dute. Datoreen abuztuaren 2an, festen hasieran, banatuko zaizkie txartelak sarituei, barraketako giroaz goza dezaten.\nSarnaren kontrako bainuak Sahara Eguna igandean ospatuko da


Uribetxeberriaren egoera salatu eta aske uztea eskatzeko manifestazio nazionala Arrasaten - Arrasate - Goiena.eus\nUribetxeberriaren egoera salatu eta aske uztea eskatzeko manifestazio nazionala Arrasaten\nEneko Azkarate Laspiur 2012-07-30 01:05\nJosu Uribetxeberriaren egoera salatu eta berehala askatzea eskatzeko datorren zapatuan Arrasaten egingo den manifestaziorako deia egin du gaur Donostian Herrirak. Arrasateko alkate Inazio Azkarraga-Urizar, alkateorde Amaia Larrañaga, Mariasun Pagoaga aktore arrasatearrak eta Illart Azkarate Arrasateko Herrirako kideak hartu dute parte prentsaurrekoan, Herrirako kideekin batera.\n"Salaketa eta erantzun bateratua" bilatuko du Etxeratek\nMinbizia duen herrikidea libre uzteko aldarria Arrasaten\n"Euskal Herriko instituzio, partidu eta agintari guztiei eskatzen diegu ez dezaten permititu egoerak horrela jarrai dezan. Tragedia eta sufrimendua dakarren kartzela politika honekin bukatzeko eskura duten guztia" egin dezatela eskatu diete.\nHona hemen Mariasun Pagoagak irakurri duen testu osoa:\n"Egun on denoi eta eskerrik asko Herriraren prentsaurreko honetara etortzeagatik.\nLehen lehenik, Josu Uribetxeberria presoari eta bere familia osoari, gure elkartasunik sentituena bidali nahi diegu.\nJosu Uribetxeberria arrasatearrak, nire herrikideak, 57 urte ditu eta 15 urte daramatza kartzelan. Metastasia detektatu berri diote.\nKartzela politika krudel eta ez gizatiar hau amaitu beharraz maiz hitz egin dugu. Euskal gehiengoaren nahia hori dela erakutsi duten manifestazio handiak egin ditugu, mendekurako neurriekin amaitzeko eskatuz eta presoen eskubideak betetzeko aldarrikatuz, behin eta berriro.\nAtzera bueltarik gabeko tragediak dakartzan kartzela politikaz ohartarazi izan dugu, eta hain justu horixe gertatu da: Josu atzera bueltarik gabeko egoera bateraino iristen utzi baitute.\nEspainiar gobernuak kartzela politika halako muturretan mantentzeak ekarri du ondorio gisa Josuri gertatu zaiona.\nGobernuak pertsona denen eskubideak errespetatzeko urratsa eman behar du berehala. Euskal preso politikoei oinarrizko eskubideak urratzen zaizkie, baita bizitza beraren eskubidea bera ere, ezin nabarmenago geratu denez Josuren kasuan.\nHonek ezin du horrela jarraitu. Kartzela politika honek jendea hiltzea dakar eta erruleta errusiar honi bukaera eman behar zaio.\nEzin dugu utzi gure herrikideak horrela tratatu ditzaten, eskubiderik gabe, baldintzarik gogorrenetan eduki ditzaten, haien biziekin horrela jolas dadin.\nEspainiako gobernuari eskatzen diogu, Josu berehala aske utz dezan, bizi duen osasun egoera larria duintasunez eraman ahal izateko.\nHalaber, gaixotasun larriak dituzten preso guztiak askatzeko eskatzen diogu berriro. Minutuek urrea balio dute pertsona hauen kasuan, minutuz minutu gaixotasun larriak dituzten pertsonen osasun egoera asko kaltetzen baitu kartzelan egoteak.\nEuskal Herriko instituzio, partidu eta agintari guztiei eskatzen diegu ez dezaten permititu egoerak horrela jarrai dezan. Tragedia eta sufrimendua dakarren kartzela politika honekin bukatzeko eskura duten guztia egin dezatela eskatzen diegu.\nGure aldetik, datorren larunbatean, arratsaldeko 17:30etan Arrasateko plazatik hasita, manifestazio nazional jendetsua egiteko deia luzatzen diegu herritar eta eragileei, Josu Askatu, 14ak Herrira lelopean. Jende guztia Josuri elkartasuna adierazteaz gain, berehala aske utz dezaten eskatzeko bertan parte hartzera animatzen dugu".


Atzeko esteka: definizioa, norabidea eta arriskuak Martech Zone\nAtzeko esteka: definizioa, norabidea eta arriskuak\nIgandea, Iraila 20, 2015 Astelehena, iraila 21, 2015 Douglas Karr\nEgia esateko, norbaitek hitza aipatzen duenean entzuten dudanean backlink estrategia orokorraren zati gisa kikildu ohi naiz. Argitalpen honen bidez zergatik azalduko dut baina historiarekin hasi nahi dut. Garai batean, bilaketa-motorrak direktorio handiak ziren, batez ere direktorio baten antzera eraiki eta ordenatzen zituztenak. Google-ren Pagerank Algorithm-ek bilaketaren paisaia aldatu zuen, estekak garrantziaren pisu gisa erabiltzen zituztelako.\nEsteka arrunt batek itxura hau du:\nHitz gakoa edo esaldia\nAtzeko estekaren definizioa\nAdibidez: bi gunek gako-hitz jakin baterako sailkapena lortu nahi dute. A Guneak 100 esteka atzera estekako aingurako testuan gako-hitz horrekin seinalatuko balu eta B Guneak 50 esteka apuntatuko balitu, A Guneak maila altuagoa lortuko luke. Bilatzaileetatik bihurtzen den jende kopuruarekin, ondoren gertatutakoa soilik imajina dezakezu. 5 mila milioi dolarreko industria lehertu zen eta hamaika SEO agentzia ireki ziren denda. Estekak aztertu zituzten lineako guneak domeinuak lortzen hasi ziren, bilatzaileetako profesionalei loturak gune optimoak identifikatzeko gakoa eskainiz bezeroei sailkapen hobea lortzeko.\nJakina, mailua erori egin zen Google-k algoritmoak algoritmoak kaleratu ahala sailkapenaren jokoa atzera lotzeko ekoizpenaren bidez zapuzteko. Denborarekin, Google-k atzera lotura gehiegikeria gehien izan duten enpresak identifikatu ahal izan ditu eta bilatzaileetan lurperatu ditu. Publizitate handiko adibide bat JC Penney izan zen, eta hori SEO agentzia bat kontratatu zuen atzeko estekak sortuz beren sailkapena eraikitzeko.\nOrain atzeko estekak webguneak gako-hitz konbinazioarekiko duen garrantziaren arabera haztatzen dira. Aginpiderik gabeko guneetan esteka itzal ugari sortzeak zure domeinua kaltetu dezake lagundu beharrean. Zoritxarrez, Bilaketa-motorren optimizazioko profesionalak eta agentziak daude atzera-loturetan oinarritzen diren agenteak, bezeroak sailkapen hobea lortzeko sendabidea baita.\nAtzeko estekek izen berezi bat izan dezakete (marka, produktua edo pertsona), kokapena eta horri lotutako gako-hitz bat (edo horien konbinazioak). Eta lotzen ari den domeinuak izen, kokapen edo gako-hitzarentzako ere garrantzia izan dezake. Hiri batean kokatutako eta hiri horretan oso ezaguna den enpresa bat bazara (atzera estekak dituena), hiri horretan goi mailako maila izan dezakezu baina besteetan ez. Zure webgunea marka izen batentzat garrantzitsua bada, noski, ziurrenik markarekin konbinatutako hitz gakoetan goi mailan kokatuko zara.\nGure bezeroekin lotutako bilaketa-sailkapenak eta gako-hitzak aztertzen ari garenean, askotan marka-gako-hitz konbinazioak aztertzen ditugu eta gaietan eta kokapenetan jartzen dugu arreta, gure bezeroek bilaketa presentzia nola hazten duten ikusteko. Egia esan, ez litzateke eskura bilaketa algoritmoak kokapen edo markarik gabeko guneak sailkatzen direla ... baina horiekin loturiko domeinuek marka edo kokapen jakin batzuekiko garrantzia eta autoritatea dutelako.\nTestuingurua: atzeko estekatik haratago\nAtzeko esteka fisikoa ere izan behar al du? aipuak baliteke bilatzaileen algoritmoetan gero eta pisu handiagoa izatea. Aipamena artikulu baten barruan edo baita irudi edo bideo baten barruan termino bakarra aipatzen da. Aipua pertsona, leku edo gauza bakarra da. Bada DK New Media beste domeinu batean aipatzen da baina testuingurua marketing, zergatik ez luke bilaketa-motor batek artikuluen aipamena hazten eta handitzen DK New Media marketinarekin lotuta.\nEstekaren ondoan dagoen edukiaren testuingurua ere badago. Zure domeinua edo web helbidea seinalatzen duen domeinuak ba al du garrantzirik sailkatu nahi duzun gaian? Zure domeinua edo web helbidea seinalatzen duen atzera lotura duen orrialdeak gaia al du? Hori ebaluatzeko, bilaketa-motorrek aingura testuko testutik haratago begiratu behar dute eta orrialdearen eduki osoa eta domeinuaren autoritatea aztertu.\nDuela urte batzuk, Google-k egileak idatzi zituen guneak eta sortutako edukia beren izenera eta profil sozialera lotzeko aukera ematen zuen markaketa kaleratu zuen. Aurrerapen nahiko ikusgarria izan zen, egile baten historia eraiki eta gai zehatzetan haien autoritatea aska zitekeelako. Ezinezkoa izango litzateke adibidez, marketinari buruz idatzitako hamarkada errepikatzea.\nJende askok uste du Google-k egiletza hil zuela, nik uste markaketa soilik hil dutela. Nire ustez, oso aukera ona dago Google-k bere algoritmoak eboluzionatu besterik gabe egileak markatu gabe.\nEgia esateko, backlinking industriaren desagerpena poztu nuen. Ordaindu beharreko jolas garaia izan zen, poltsiko sakonenak zituzten enpresek atzerako loturak ekoizteko baliabide gehien zituzten SEO agentziak kontratatu zituzten. Gune bikainak eta eduki ikaragarria garatzen lanean ari ginela, denborarekin sailkapenak jaitsi egiten zirela ikusi genuen eta trafikoaren zati garrantzitsu bat galdu genuen. Sare sozialetan eta sustapenean askoz gehiago arreta jarri behar genuen hitza jakiteko.\nAzken urtean, gure bilatzaile organikoen trafikoa% 115 igo da! Ez ziren algoritmo guztiak. Erantzun handiko gune bat eraiki genuen, mugikor eta tablet gailuetan ondo funtzionatzen duena. Gainera, gune osoa gune seguru bihurtu dugu SSL ziurtagiriarekin. Baina denbora ere ematen ari gara gure ikusleek interesatzen zaizkien gaiak (hau bezalako) identifikatzen dituzten bilaketa datuak aztertzen.\nJendeari esaten jarraitzen diot SEO matematikako arazoa zela, baina orain jendearen arazora itzuli da. Zure webgunea bilatzailea egokia dela ziurtatzeko oinarrizko estrategia batzuk badaude ere, kontua da eduki bikainak ondo sailkatzen direla (bilaketa-motorrak blokeatzeaz kanpo). Eduki bikaina sozialki aurkitu eta partekatzen da, eta, ondoren, aipatutako guneek aipatzen eta lotzen dute. Eta hori backlink magia da!\nTags: atzeko estekatzaileaatzera estekatzeaBacklinkakestekaloturakpagerank algoritmoa\n3 ikasgai Edukien merkaturatzaileek txikizkakoekin ikasi beharko lukete\nPertsonalizazioa ez da automatizatua


Soldata bahitzea: hipoteka zorretarako baremo berria | Consumer\nSoldata bahitzea: hipoteka zorretarako baremo berria\nProzedura Zibilari buruzko Legearen aldaketak 633 eurotik 696,6 eurora igotzen du hipotekatuen oinarri enbargaezina.\narabera: Astelehena, 2010eko uztailaren 26a\nEkonomia eta enplegua berreskuratzeko neurri berriek Prozedura Zibilari buruzko Legea aldatzen dute, Espainiako soldaten kopuru enbargagarriei dagokienez. Agindu berriak 633 eurotik 696,6 eurora igotzen du hipotekatutakoen oinarri bahitezina, gehi% 20 bere kargura dagoen eta diru-sarrerarik ez duen ahaide bakoitzeko.\nEz ordaintzeagatiko neurri judiziala\nFinantza-erakunde batekin, akordio ekonomiko partikular baten bidez edo trafiko-isun baten bidez (besteak beste) hartutako zor bat etengabe ez ordaintzearen aurrean, Espainiako legediak neurri judizialtzat jotzen du zor den zenbatekoa kitatzeko soldata bahitzea. Baina lanbide arteko gutxieneko soldatari (LGS) dagokion soldataren zenbatekoa zainduko duen baremoa ezarri du, gaur 633,20 euro hileko (edo 21,11 euro eguneko).\nZurbanoko Itunak hipoteka-kaudimengabea gainerako zordunen artean bereizten du\nOrain arte, LGSaren zenbatekoa, parametro gisa, bi kasutan bakarrik geratzen zen eraginik gabe:\nLansari, soldata, pentsio edo ordainsariei zerga, zerga edo Gizarte Segurantzako legeen ondorioz izaera publikoko deskontu iraunkor edo iragankorren bat ezartzen zaienean.\nElikagaiak emateko epaiketa denean. Hemen epaileak erabakitzen du zenbateko enbargagarria, eta LGSren zati bat ere har dezake.\nEkonomia eta enplegua berreskuratzeko 55 neurri ezartzen dituen “Zurbanoko Ituna” sinatu zenetik, soldataren zati handiagoa babestuta geratzen da. Gainera, hipoteka-zorduna Auziperatze Zibilari buruzko Legeak jasotzen zituen gainerako kaudimengabeen artean bereizten da.\n2009an, hipoteka-kredituen ordainketak ez betetzeagatik egindako etxebizitzen exekuzio judizialak %59 igo ziren. Botere Judizialaren Kontseilu Nagusiaren zifren arabera, 2010. urtean berankortasun maila % 5etik gorakoa izan da. Ekonomia berreskuratzeko neurri berriek hainbat kontzeptu biltzen dituzte, hala nola etxebizitza berritzeko onura fiskalak, obra jakin batzuetako BEZaren murrizketa edo Kreditu Ofizialeko Institutuak ETEentzat egindako kreditu berriak. Testuinguru horretan, hipoteken enbargaezintasun-irizpideak ere gogortu egin dira, gainzorpetutako familiak babesteko (haien zorrak errenta baino hiru aldiz handiagoak dira, eta etxeko ondare garbiaren %75 osatzen dute). 2000. urteko Prozedura Zibilaren Legea onartu zenetik lehen aldiz, bahituren gutxieneko muga 696,6 euroraino igo da, hau da, Lanbide arteko Gutxieneko Soldata (LGS) baino %10 gehiago. Kopuru horri, gainera, beste% 20 gehitu beharko zaio bere diru-sarrera erregularrik, soldatarik edo pentsiorik ez duen familia guneko kide bakoitzeko.\nOrdaindu gabeko hipoteka baten demanda jarraitzen duen epaitegi bateko idazkariak bahitura batekin esku har dezake, lehenengo jakinarazpena egin eta urte eta erdi baino gehiago igaro ondoren, oraindik bankuaren aldeko saldoa geratzen denean. Etxebizitza saltzeak ez badu maileguaren zenbatekoa estaltzen, zor den dirua erreklamatzen jarraitu ahal izango du, eta zordunaren gainerako ondasunak bahitzeko eskatu ahal izango du, besteak beste, nomina, maileguaren abal-emaileengana jo aurretik.\nZerga Agentziaren arabera (AEAT), bankuaren errekerimenduak ordena honetan egin daitezke:\nEskudirua edo gordailu entitateetan irekitako kontuak.\nEpe laburreko finantza-produktuen gaineko kredituak, balioak eta eskubideak.\nSoldatak, lansariak eta pentsioak.\nOndasun eta higiezinak. Atal honetan, adibidez, autoa sar daiteke.\nMetal preziatuak, harri finak, bitxiak, urregintza eta zaharkinak.\nEra guztietako fruitu eta errentak.\nOndasun higigarriak eta abereak.\nEpe luzera egin daitezkeen kreditu, eskubide eta balioak.\nLaburbilduz, hipoteka exekutatu ondoren,\nexekutatutako etxebizitza zorra ordaintzeko ez bada iristen, zordunak ezin izango ditu bere diru-sarrerak bahitu lanbide arteko gutxieneko soldataren (LGS)% 110eko zenbatekoan. Gainerakoa hartzekodunaren alde enbargatuko da oraindik ordaindu gabe dagoen zorra ordaintzeko, Prozedura Zibilari buruzko Legearen baremo beraren arabera.\nGainzorpetutako familientzako gutxieneko laguntzaz gain, neurri berriek Espainiako ekonomia estuarentzat arnasa hartzea ekarri nahi dute. Hipoteka-zorretan bahi daitezkeen diru-sarreren muga berriak eragina izan dezake kreditu-merkatuan: kaltetuak izango dira etorkizunean hipoteka-kreditura iritsi nahi dutenak, aurkituko baitute baldintzak lehendik direnak baino murriztaileagoak izango direla.\nNomina beragatik, eta prezio bereko etxebizitza baterako, erakundeak kopuru txikiagoa finantzatzeko prest egongo dira; beraz, erosleek diru gehiago aurreztuko dute etxebizitza erosteko edo etxebizitza merkeagoa erosteko.\nbahitura bankuak nómina-eu soldata zorpetze zorrak


Emakume torturatuen ikuspuntua — Euskara\nEmakume torturatuen ikuspuntua\nTorturaren minak sendatzeko\nTorturaren ondorioak genero ikuspegitik aztertu dituzte Foro Sozial Iraunkorrak Gasteizen antolatu duen solasaldian. Espazio kolektiboen beharra aldarrikatu dute.\nMarina Sagastizabal, Amaia Andrieu eta Olatz Dañobeitia, atzo, Gasteizen emandako hitzaldian. JUANAN RUIZ / FOKU\nBiolin hotsak eman zion hasiera atzo Foro Sozial Iraunkorrak antolatutako mahai inguruari, Gasteizko Europa Jauregian. Torturak jasan dituzten emakumeen erreparazio prozesuak genero ikuspegitik aztertzeko asmoz antolatu zuen topaketa foroak, Torturaren ostean berreraiki: tresnak eta esperientziak feminismotik izenburupean. Biolinarekin eskainitako piezaren ostean eman zioten hasiera hitzaldiari. Marina Sagastizabalek, Amaia Andrieuk eta Olatz Dañobeitiak haien testigantzak partekatu zituzten bertaratutakoekin, nork bere bizipenetatik abiatuta. Aitziber Perez de Karkamo kazetariak gidatu zuen saioa: «Hiru emakume, hiru militante. Haiekin egongo gara datozen minutuetan».\nTortura kontzeptua izan zuen abiapuntutzat Dañobeitiak, eta Ignazio Mendiola soziologoaren definizio bat izan zuen gogoan lehen hitzetan: «Tortura estatu aparatuen funtzionamenduari guztiz lotuta dago; estatu aparatu horiek etengabe sortzen dituzte torturagarriak izan daitezkeen komunitate multzoak». Are, definizio horri beste xehetasun bat gehiago gehitu zion: «Bizitzaren ukapena eragiten da, baina heriotza eragin gabe; erdibide horretan dagoena da tortura». Hala, Dañobeitiak gaineratu zuen horrelako definizioek, besteak beste, lagun diezaioketela tortura bizi izan duen komunitateari.\nTorturek izan dezaketen generoaz galdegin zien ostean dinamizatzaileak hizlariei, eta baita feminismoak testuinguru horretan izan dezakeen garrantziaz ere. Dañobeitiaren arabera, feminismoak ekarpen ugari egin ditu, eta tortura, gizarteko beste arlo guztiak bezalaxe, genero ikuspegitik aztertu behar da. Andrieuk bere esperientziaz jardun zuen: 1981an atxilotu zuten, eta azaldu du ordurako egina zuela ibilbide feminista bat. «Feminista nintzen, eta horrek lagundu zidan nire burua espazio horretan kokatzen. Sistema patriarkalaren atzamarretan nengoen, indarkeria patriarkalaren gune instituzional batean».\nBelaunaldi guztiek ez dituzte bizipen berberak, eta jakinarazi zutenez, tortura moduak ere aldatu dira urteetan zehar. Halere, guztiek aldarrikatzen dute torturaren inguruan kolektiboki hausnartu beharra. Gaur egun torturaren inguruan dagoen ideia orokorraz mintzo zen Sagastizabal: «Sarri uste da tortura iraganeko kontua dela, eta bertan kokatzen dugu. Tortura posible egin dutenek ere ez dute aitortzen, eta haren zauria bere horretan gelditu daiteke betiko». Aitortu zuen torturaren ondorioak oraindik bizi dituztela, baina posible dela zauri horiek konpontzea. Feminismoak bide horretan izan duen garrantzia izan zuen aipagai.\n«Espazio gutxi egon dira kolektiboki torturaren inguruan hitz egiteko, eta baita hark eragindako ondorioak bizitzan zeintzuk izan diren elkarbanatzeko ere», esan zuen Sagastizabalak. Nabarmendu zuen, ordea, feminismoak eman diola aukera gaiaren inguruan hitz egiteko, eta laguntzeko: «Eman didan tresna garrantzitsu bat da pertsonala politikoa dela». Beharrezkotzat jotzen du espazio kolektiboak sortzea eta gaia taldean lantzea. Haren ustez, nahiz eta gatazka kolektiboa izan, torturak eragiten dituen ondorioak pribatizatzeko joera dago. Dañobeitiak, aldiz, azaldu zuen zaurien inguruan hitz egitean esperientzia eta iritzi ezberdinak daudela, baina garrantzitsutzat jo zuen bitartekoak jartzea norberaren zein ingurukoen minei begiratzeko.\nZauriak nondik, zein bidetatik eta non sendatu. Hor dinamizatzailearen galdera. Andrieuren arabera, instituzioen aldetik jada ezer gutxi espero du, eta beraz, kontzientzia taldeetan eta herri mugimenduan jarri behar da fokua. Hala eta guztiz ere, hiru hizlariek argi dute zenbaitentzat zaila dela gertatutakoez hitz egitea, eta, beraz, espazioak zaintzea garrantzitsua dela. «Uste dut hausnartu behar dela nola antolatzen ditugun mahai inguruak; orain arte edukia asko zentratu da tekniketan, baina ez dugu inoiz hitz egin sentimenduez», azaldu zuen Dañobeitiak; eta pertsonen zaintza ere gogoan izan zuen. Hiru hizlariek, baina, argi dute oraindik ere asko dagoela salatzeko, eta bide horretan guztiek egon behar dutela lanean. Aldarrikatu zutenez, haiek zein beste askok bizitakoa ezin da ahaztu, osterantzean «ez dagoelako bizikidetza posiblerik».


Kontsumitzailearentzako Fundazioa | Revista\nEroski Taldea Fundazioa : Kontsumitzailearentzako Fundazioa\nPasa den ekainaren 20an Madrilen aurkeztu zen Eroski Taldea Fundazioa; jendaurreko ekintza batean Constan Dacosta presidenteak nabarmendu zuenez, “duela hogeita hamar urtetik gaur arte bere irabazien %10 kontsumitzaileen eskubide eta interesak defendatzeko erabiltzen du eta beraz, Eroski Taldea Fundazioa urrats bat gehiago besterik ez da gure ibilbide horretan”.\nFundazioaren oinarrizko harrietako bat Consumer da, Espainiako estatuan tiradarik handieneko kontsumo aldizkaria, informazio praktiko, egiazko eta zorroztasun tekniko handikoa ematen duena, eguneroko bizitzarako oso erabilgarria. Hemendik aurrera, kontsumo atari berrian www.consumer.es, kontsultatu ahal izango da aldizkaria Interneten (1998ko urtarriletik Interneten bazegoen ere). Internautak, bestalde, www.fundaciongrupoeroski.es helbidean eskuratu ahal izango du Fundaziaoren albiste ekimenen berri. Eroski Taldea Fundazioaren bazkide eta lagunek ere beren web gunea izango dute: www.amigos.fundaciongrupoeroski.es Irabazi asmorik gabeko entitate honek heziketa lana ere egiten du, Kontsumo Eskola, Kontsumo Gela, hitzaldiak, era askotako biltzar eta jardunaldiak, jostailuen inguruko aholkularitza, Interneteko erosketetarako “on line” Eskola eta abarren bidez.\nIngurumena babesteko lanak leku garrantzitsua du Fundazio honetan eta Eroski Taldeko saltokietan ekintza ekologikoak ¿poltsa berrerabilgarriak, poltsa-kamisetak biltzea, sentsibilizatzeko kanpainak…¿ bultzatu edo ingurumenarekin edo ingurune lokalarekin erlazionaturiko ekimenentzako laguntza programetan edo Hirugarren Mundurako garapen jasangarriko proiektuetan laguntza ematen du Fundazioak. Eroski Taldea Fundazioan sortzen diren informazio-edukien zati handi bat Interneten argitaratzeko apustuari esker, irakurle gehiagorengana iristeaz gain, papera nabarmen aurreztea ere lortzen da, horrek ingurumen arloan duen esanahiarekin.\nKontsumitzailea da Eroski Taldea Fundazioko benetako protagonista eta Fundazioa osatzen duten milaka lagunek “Eroski Taldea Fundazioaren Laguna” txartela daukate, entitateak egiten dituen ekintzekiko lotura gisa. Edozein modutan ere, ez da ahaztu behar Eroski Taldeko bezeroek ateratzen dutela aurrera entitate honen lana, euren erosketen bidez; izan ere, Eroski Taldearen irabazien zati bat Eroski Taldea Fundaziora bideratzen da, Eroski eta Consum kooperatiben Heziketa eta Sustapen Fondoaren bitartez eta Eroski Taldea osatzen duten beste entitate batzuen laguntzaz. Pertsonekin eta pertsonentzat egiten den proiektu honek, gainera, lankidetza hitzarmenak egiten ditu erakunde, elkarte, museo, unibertsitate, ikerketa zentro eta Gobernuz Kanpoko Erakundeekin.


Autoak blokeatzeko urrutiko tresnak — Eibar.ORG | Eibarko peoria\nHemen zaude: Hasiera / Blogak / Harrikadak / Autoak blokeatzeko urrutiko tresnak\nAutoak blokeatzeko urrutiko tresnak\nMikel Iturria 2014/10/05 22:20\nAutoa mailegu bidez erosi duzu. Mailegu-emaileak autoa blokeatzeko gailu bat jarri dizu. Ez baduzu kuota garaiz pagatzen, jai duzu.\nGorka Juliok idatzi zuen aste honetan Berrian Smart herria izeneko zutabea. Denboraldiko lehen Amarauna irratsaioan Gorkak artikulu horren abiapuntu izaniko artikulua ekarri du: Miss a Payment? Good Luck Moving That Car.\nDirudienez, AEBetan 2013an autoak erosteko egindako maileguen %25 inguru arrisku handikoak izan ziren (subprime) eta aurtengo lehen hiru hilabeteetan 145.000 milioi dolar mugitu dira alor honetan. PassTime konpainiak 1,5 milioi aparatu saldu ditu mundu guztian zehar eta erreportajeak dio 2 milioi autok dutela horrelako aparatu bat.\nEz dakit Europara iritsi ote diren jada, baina AEBetan hasi badira, laster ditugu ate joka. Gaiak arazo juridiko asko planteatzen ditu, baina nik nahiago izan ditut New York Times-eko erreportajeak aipatzen dituen hainbat istorio hemen biltzea.\nKasu Robert Swearingen abokatuaren esaldi honi: "Klase ertaineko inor ez lukete jazarriko egun bateko atzerapenarengatik".\nTermometroak 39.7 gradu markatzen zituen eta 10 urteko alabaren asma berpiztu zen. Las Vegasen bizi den Mary Bolender-ek alaba larrialdi zerbitzuetara eraman behar zuen, baina ezin izango zuen autoa martxan ipini.\nBolender andereak hiru eguneko atzerapena zeukan autoaren hileko kuotaren ordainketa egiteko orduan. Mailegu-emaileak urrutiko kontrola duen aparatua aktibatu eta ezin izan zuen automobila martxan jarri. Errepidera bueltatzeko, 389 dolar pagatu behar zituen, baina Bolender andereak ez zuen diru kopuru hori martxoko goiz hartan.\n“Erabat inpotente sentitu nintzen,” zioen Bolender andereak, alaba zaintzeko lana utzi zuen ama ezkongabeak. Ez zen gertatu zen aldi bakarra: autoa blokeatu zioten martxoan, apirilean eta ekainean.\n“Walmart supermerkatuetan erosketak egiten ari nintzen bitartean auto bat desaktibatu dut” zioen Lionel M. Vead jaunak, Covington-eko First Castle Federal Credit Union konpainiako Ordaingabeen ataleko buruak. Aipatu kreditu konpainian autoa erosteko mailegua duten %30ak inguru dute gailua instalatua. New Orleans-eko aldirietan duen bulegotik, Vead jaunak mapa batean kontrolatu ditzake arrisku handiko 880 mailegu-hartzaile. Argi gorri batek markatzen du autoen kokapena. Vead jaunak antzeman ditzake ordainketatan atzeratu diren gidariak eta urrutitik desaktibatu ditzake haien ibilgailuak ordenagailu edo mugikor baten bidez.\nAustin (Texas). Aterpetxera genero indarkeriaz babesteko senarrarengandik hanka egin zuen andre baten autoa lokalizatu eta errekuperatzeko dispositiboa erabili zuen etxe mailegu-emaile handi batek, Amy Clark Kleinpeter abokatuak esandakoaren arabera. Dirudienez, aterpetxera joaterakoan autoaren mailegua arautzen zuen kontratuaren klausula bat puskatu zuen andreak (ezin omen zuen lau konderritik atera). Gauzak horrela, kreditu erakundeak garabia bidali zuen autoa erretiratzeko.\n“Ikaratuta zegoen, autoa eraman zuen garabiaren konpainia nongoa zen jakiteko gai izan zitekeelako senarra” zioen Kleinpeter abokatuak.\nUrtarrileko arratsalde batean, lau seme-alabak eskolatik jaso ondoren, Fahy anderea gasolindegian geratu zen depositua betetzera. Baina furgoneta berriro martxan jarri behar zuenean, ezin izan zuen. Telefono mugikorrari erreparatu zion eta mailegu-emailearen hainbat dei galdu zituela konturatu zen.\nFurgoneta pizteko, Fahy andereak zorretan zituen 255,99 dolar pagatzea adostu zuen. Tramitean berandutu zenez, seme-alabak “ikaratuta zeuden”.\nIaz, Nevadako Parlamentuak T. Candice Smith-en lekukotza entzun zuen. Smith andereak hilko zela uste izan zuen autoaren motorra itzali egin zenean bat-batean Las Vegaseko hiru karrileko autopista batean. “Izugarria izan zen”.\nC.A.G. Acceptance konpainiak urrutiko tresna aktibatu zuen. “Nahiz eta ordainketa guztiak egin eta inoiz ez berandutu pagatzeko orduan, sentitu nuen pertsona horiek nahi zutena egin zezaketela, eta ezerk ezin zituela gelditu”. Smith andereak akordio konfidentziala lortu zuen C.A.G. etxearekin.\nBloqueo de vehículos por control remoto, este apunte en castellano.\netiketak: teknologia, gps


ZARAUZKO UDALAK BAT EGIN DU EUSKADI LAGUNKOIA PROIEKTUAREKIN - EUSKADI LAGUNKOIA\nGizarte Politiketako sailburuorde Lide Amilibiak eta Xabier Txurruka alkateak, Miren Letamendia Zinegotziarekin akordioa sinatu zuten. Herriko helduen partehartzea sustatzeko asmoz.\nUdalak hainbat konpromiso hartu du: parte hartze prozesuak bultzatzekoa, herritarren bizi kalitatea hobetzeko hainbat alorretan aldaketak egitekoa; adineko pertsonek herrietan ongizatea sortzeko duten gaitasuna baliatzekoa eta baita ekimen lagunkoien sare bat sortzekoa ere. Osasunaren Mundu Erakundeak finkatutako metodologia eta lau faseko zikloa—plangintza, ezarpena, ebaluazioa eta etengabeko hobekuntza— jarraituko du udalak, Gizarte Zerbitzuetatik gidatuta.\nEra berean, Hirugarren Adinaren Mahaia berriz ere abian jartzeko konpromisoa hartu du udalak. Hirugarren adinekoen elkarteetakoek eta Zarauzko Hirugarren Adinekoen zinegotzi Miren Letamendiak osatuko dute, eta norbanakoek ere bertan parte hartzeko aukera izango dute.\nAurreneko bilera urtarrilaren 13an dute, eta asmoa hilabetean behin elkartzea da. Mahaian adostutakoa agintaldi honetan martxan jarriko dutela esan du Letamendiak.


Bertako kontsumoa « Hiri baratzeen bloga\nAlbaka eta tomatea\nKategoriak: Orokorra — Etiketak: Bertako kontsumoa, Eskola baratzeak, Eskola jantokiak, Hiri baratzeak, Pestizida biologikoak, Plagen kontrol biologikoa, Produktu ekologikoak — CEA — 27/08/2013 9:30\nAlbaka, geure mahaian erabiltzeko ez ezik, baratzean landatzeko ere oso interesgarria da.\nAlbaka tomatearen eta alberjiniaren ondoan landatu ohi da, haren usainak eltxoak eta euliak uxatzen baititu, eta laboreak zorrietatik babesten.\nHori dela eta, gure etxeko leihoetan ere albaka landatzea oso baliagarria izan daiteke, eltxo beldurgarrietatik babesteko.\nJakina da zauria sendatzea baino, hobe dela ez egitea!\nGainera, lehortu eta gero gure platerak maneatzeko erabil dezakegu.*\nAlbaka lehortzeko argibideak:


Nola ulertu ‘misioa’ | rufino iraola garmendia\n← Dohaintasuna eta merituak\nMantxako on Kixote (Hidalgo zorrotza, 2P: 9-14) →\nNola ulertu ‘misioa’\nPublicado el julio 8, 2015\tpor kafarnaum\n150712, XV. igandea, denbora arrunta, Mk 6,7-13\n«Biderako, makulua besterik ez eramateko agindu zien: ez ogirik… Sartzen zareten etxean gelditu toki hartatik alde egin arte. Lekuren batean onartu nahi ez bazaituztete eta entzun nahi ez badizuete, handik alde egitean astindu, oinetako hautsa, euren kontrako seinaletzat»\nEz da erraza, ‘kontaera misionaletan’, zer den historikoa jakitea –ezer baldin badago behintzat– eta zer den komunitateek sorturikoa. Hasteko eta behin, arraro samarra da Jesusek era horretako “irteerak” antolatzea, bai baitirudi talde osoa elkarrekin mugitu eta ibili ohi zela batetik bestera. Gainera, Jesusengan ez da ikusten inoiz proselitismo-zantzurik. Beraz, ondorioa hau da: lehen komunitateen lana direla kontaera horiek, bultzatu eta beharturik sentitzen zirelako salbaziorako ‘bidea’ hedatu eta zabaltzera.\nAlde horretatik, Tarsoko Paulok eragin handia izan zuen ebanjelioen egileengan, eta haren jardunbidea enblematikoa da: ‘Misiolari ibiltari’ moduan bizi izan zen, komunitateak sortu eta indartuz, eta haien jarraipena ziurtatzeko lan eginez.\nEsan duguna kontuan harturik, normala da, narrazio horietan, nola jokatu adierazteko xehetasun zehatzak azaltzea. Hitz batean, ‘praktika misionalaren’’ berri ematen ari zaigu. Esperientzien arabera, berrikusi egiten zuten praktika hori. Badakigu, adibidez, misiolariak etxe berean geratzeko arauak zein xede zuen: abusu batzuk zuzendu nahi ziren, bai baitzen, misiolari izenean, dizipuluen etxeetan neurririk gabe ibiltzen zenik, bizimodua horrela ateratzen zuenik.\n“Oinetako hautsa astintzea” erreferentziak ardatz-hondo [transfondo] historikoak ditu: badirudi judutar orok, etxera itzultzerakoan, egiten zuena dela. Aditu nahi ez dietenen “errua frogatzearena”, ordea, talde sektarioena da, egiaren jabe dela uste duen talde sektario ororena.\nMisiolarien praktikak Jesusen praktikaren antz handia du –exorzismoak eta sendaketak–, nahiz eta, orain, sendatzea “olio-igurzketarekin” uztartua dagoen (hortik sortuko da “gaixoen azken igurtzia” sakramentua).\nDirua, jana eta arropari buruzko instrukzioei dagokienez, bi aspektu ukitzen dira: a) pobreziak markaturiko ibiltaritza-praktika (misiolariaren barne askatasuna esan nahiko luke), b) Maisuaren esperientzia izan zenarekiko lotura.\n(cf. E. M. Lozano. Otro modo de leer el Evangelio. 91. or.)\nEsta entrada fue publicada en 1 Igandeko ebanjelioa y etiquetada 150712. Guarda el enlace permanente.


Munoa Jauregia | Visit Barakaldo\nHelbidea : 48903 Barakaldo\nHoracio Echevarrieta (1870-1963) bilbotar enpresaburu nabarmen eta oparoa izan zen, baita politikari errepublikanoa ere. 1903an (CRS) Errepublikano-Sozialisten Konjuntzioko diputatu izan zen Gorteetan.\nLlano auzoan dagoen jauregia XIX. mendeko 60ko hamarkadan eraiki zuten, eta hura izan zuen Horacio Echevarrietak azken bizilekua, hil aurretik. Gerra Zibilean hainbat erabilera izan zituen; nabarmenena, Osasun Egoitza Nagusi bihurtutakoa.\nOsasun Militarraren Saila antolatzean, hainbat bulego ezarri ziren, funtzio desberdinak betetzeko. Egoitza Nagusia izateaz gain, jauregia inguratzen zuen finkan (ingeles estiloko lorategi eder bat), parke mugikorra, garraio administrazioa eta anbulantzia zerbitzua antolatu zituzten. Koldobika López historialariaren arabera, Munoa jauregia “batez ere flota mugikorrerako garaje gisa eta anbulantzia zerbitzurako garaje gisa erabiltzen zen. Han gordetzen zituzten autoak eta kamioiak bertan zeuden batailoiek erabil zitzaten, konpontzeko edo, besterik gabe, txatartegi gisa, konpondu ezin ziren auto piezak eskuratzeko” (212. or.). Noizean behin erabili izan zen ospitale gisa: “une jakin batzuetan baino ez” (213. or.)\nGipuzkoako errefuxiatuentzako harrera gune ere izan zen Munoa jauregia.\nSoldadu frankistak sartzearekin batera, lekua ibilgailu militarren aparkaleku bihurtu zuten, eta horrek kalte ugari eragin zituen finkan.\nJabetza eta jauregia Horacio Echevarrietaren oinordekoenak izan ziren 2014ra arte, Barakaldoko Udalak eskuratu zuen urtera arte, alegia.\nMunoa jauregian kokatua


LEGEDIA – Guraso.eus\nAzken boladan hainbat adin txikikorekin lotutako delituak tarteko kezka sortu da euskal gizartean, eta neska-mutikoen erantzukizun penalaren inguruko galderak areagotu dira. EHUko Zuzenbide Prozesaleko katedradun Iñaki Esparzak hainbat argibide eman ditu Euskadi Irratiko Faktoria saioan. Gurera ekarri nahi izan ditugu…\nAdin txikikoen gaineko datu gero eta gehiago lortzen dira. Zenbait jostailuren bidez ere bai, gaur egun. Mattel etxeko Hello Barbie izeneko panpinak hainbat alarma piztu zituen 2015ean. Wifira konektatutako panpinak ahotsak identifikatzeko teknologia zeukan, eta orduan jabetu ziren hainbat guraso…\nFamiliari zuzendutako politikak ongizate estatuan aztertuko dituzte Ezkerraberri Fundazioak eta EHUgunek antolatutako jardunaldi berezian. Rennes eta Bartzelonako irakasleak, Eusko Jaurlaritzako ordezkariak eta Euskal Herriko Unibertsitateko eta Gaindegiako adituak izango dira bertan. Ekimenaren izenburua da Familiari zuzendutako politika publikoak ongizate estatuan…\nEuskadiko Kide Ugariko Familien Federazioa da Hirukide eta hainbat zerbitzu eta jarduera eskaintzen ditu familia ugariak direnentzako edo izateko bidean daudenentzako. Kolektiboak dituen laguntza eta hobari publikoei buruzko informazioa ere ematen dute. Azken urteko berritasunak familia ugarientzat Hirukidetik jakinarazi dute…\nGoiena 2017-09-05 2017-09-04 AKTUALITATEA, GURASOTASUNA, LEGEDIA No Comments\nZirkulaziorako Araudi Orokorra aldatu duten zenbait berrikuntza sartu ziren indarrean urriaren 1ean, eta berrikuntza horiek umeak ibilgailuetan eramateko moduarekin daude lotuta. Arau berriek dioena laburbildu dute Puntua aldizkarian. Arau berriek sinplifikatu egiten dute aurrez bazegoena, eta fabrikatzaileek diotenaz fio dira;…\nguraso 2016-02-15 2016-03-09 AKTUALITATEA, LEGEDIA No Comments


Nola egin aurre zure seme/alabaren hezkuntzari etapa bakoitzean? – Lauaxeta Ikastola\nGurasook une bakoitzean ondoen dakigun eta ahal dugun moduan egiten dugu, une horretan dakigunaren arabera, baina gure seme-alabek bezala, gure planteamenduak eta baldintzapenak gainditu, zalantzan jarri eta gure seme-alaben hezkuntzari esker gu geu ere garatu gaitezke.\nLauaxetako familien eskolatik adin bakoitzeko kezka eta eragin nagusia duten gaiak identifikatzen saiatzen gara, zuei ikastaroak eta hitzaldiak eskaintzeko eta bidean balioa eransteko.\nFrustrazioa eta gehiegizko babesa, seme-alaben kudeaketa emozionala, teknologiak eta emozioak, nerabezarora hurbiltzea, eta abar.\nKasu batzuetan, ikastaroaren ondoren saioa grabatuta uzten da.\nFamilia bazara, oso-osorik gure webguneko gune pribatuan ikusteko aukera duzu, “Ikasturteari buruzko informazioa” atalera eta “Familien Eskola” eremura sartuz.\nIkastolako familia ez bazara, saioaren laburpen bat ikus dezakezu webguneko beste atal honetan.\nAurreko albisteaArtea ezagutu eta artea sortuHurrengo albisteaNatura, aire garbia eta familia


Sutarako ikatz-hondarrak eta Dongreneko ezpalak - Ahotsak.eus\nSutarako ikatz-hondarrak eta Dongreneko ezpalak\nSutarako ikatz-hondarrak eta Dongreneko ezpalak Ikatz-kamioiak zetozenean atzetik joaten ziren, erortzen ziren ikatz hondarrak batzera, etxerako. Dongreneko zerrategia. Hara joaten ziren sutarako egur bila. Euren bizimodua gaur egungo gazteentzat pelikula baten antzekoa dela dio.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan OND-035-017 kodeko bideoa nahi duzula aipatzea: ahotsak@ahotsak.eus\nIkatz-kamioiak zetozenean atzetik joaten ziren, erortzen ziren ikatz hondarrak batzera, etxerako. Dongreneko zerrategia. Hara joaten ziren sutarako egur bila. Euren bizimodua gaur egungo gazteentzat pelikula baten antzekoa dela dio.\n- Gero ikatzan barku etorten zanin be, ikatza kanbioneta botaten-ta asko soltaten eban ta paletiaz ta balde bateaz haxe ikatza batzea, behian eguana, etxin hori eitteko. Eta gero Dongrenin... Altza zeu tente ni altza baik. Beatu, altza bixkat goratxua. Han bada ba Artan, itxosun horizontin etxe bat bakarra bedar tartin?\n- Gorengo-gorengo, e! Go-goixan ez, uretan hegaleta beatu.\n- Bentanak goxe dana zarratute eta behian bentana bi ikusten gakozena. Hori de kamiñu Lekatxoa juteko errebuelti. Hori zan zerreixa bat, Dongreneku, ta horra juten zan herri guzti egurreta. Egurrak, eitten eben tronguk ebai ta jenti juten zan aizkorakin ta tronguai gaiñeko ozpalak kendu ta ozpalak batzen zenduzenak, ba, etxea ekarteko. Ta gerokun bertan eitten eben eskiñak-eta ebai. Zerreixi zan hori danoi, ta haraxe juten giñan, etxin sue eitten zanetik, ba, sutako egurreta. Ta mutillakin sagar lapurreta mendire ta horretxeik trabesurak. On ikusten dozu, ba, zine "blanco y negro”n ikusten dozu ba? ba holakoxe tipokuk gauzak. On gaztiai esan ta pentsaten dabe ontxe ikusittako dokumental bat kontaten gazela. Holakoxe kontuk.\nLehengo gazteak eta egungoak\nJende artean ohitua\nUmetan baztertuta, pobreak zirelako\nSeminarioak ikasteko aukerak ematen zituen\nZapata berrienak igandetan; pilotan zapatilak apurtu


Nola jasotzen dituzte funtsak GKEek? | Consumer\nNola jasotzen dituzte funtsak GKEek?\n"Aurrez aurreko" mezua oso eraginkorra da emaileekin harremanetan jartzeko; Internetek, berriz, handitu egiten du erakundeen irismena.\nAurrekontu doituak. Gobernuz kanpoko erakundeek kontuak botatzen dituzte eta ez zaizkie ateratzen. Krisi ekonomikoaren beste ondorio bat da. Zenbakiak oraindik ez dira kezkagarriak, baina beharrezkoa da aurreikuspenekin lan egitea. Egoera larriagotzen bada, erakunderen batek bere jarduera murriztu dezake. Dirua bildu behar da hori saihesteko. Fundraiserren garaia da.\nCONSUMER eroski-ren GKEen gida eguneratzean, besteak beste, erakunde horien diru-sarreren jatorria aztertzen da. Ondorioen arabera, laguntzaren jatorria diru-laguntza publiko eta pribatuen artean banatzen da, nahiz eta bigarrenek kuota handitzen ikusi duten. Garrantzitsua da finantziazio-iturri bat baino gehiago izatea independentziari eusteko, baina, aldi berean, funtsezkoa da horrela izatea, erakunde baten jarduera ez dadin ahuldu laguntzaren bolumena ahultzen denean.\nAdministrazioen diru-laguntzak, dohaintza-emaile partikularrak, bazkideen edo enpresen kuotak dira diru-sarrerak sartzeko bide batzuk. Gakoa, ordea, diru-sarrerak erregularrak izatea da, erakundearen jarduerari eta egiturari eusteko. Horregatik da hain garrantzitsua “fundraising” delakoa, edo arrazoi solidarioetarako dirua biltzea.\nAurrez aurre eta dohaintza on line\nFuntsak hainbat bidetatik har daitezke. Komunikabide masiboetan egindako kanpaina handi batetik, mailing-ekimen xume batera, Interneten edo kalean “aurrez aurre” egindako ekimen batera. Azken teknika horretan, “ibiltariekin hitz egin behar da, GKE bati dohaintza erregularra eman diezaioten, banku-helbideratzearen bidez”. Espainiako Fundraising Elkartearentzat (AEF), nahiz eta pertsona batzuek intrusibotzat har dezaketen, oso emaitza onak lortu dira emaile erregularrak lortzeko. GKEa pertsonalki aurkezteko aukera ematen du, eta haren kostu-onura erlazioa “metodo tradizional askorena baino hobea da”.\nKaleko kaptadoreekin harremanetan jarrita, noizbehinkako boluntario eta kolaboratzaile potentzialengana hurbiltzen da.\nIkuspen handia ematen dio GKEaren jarduerari, baina kaleko langileek transmititzen jakin behar dute. Aurrez aurre populazio-segmentuetara iristen da, eta, bestela, ez da haiekin harremanetan jarriko. Gainera, boluntario potentzialengana edo noizbehinkako laguntzaile kualifikatuengana hurbiltzeko modu egokia da. Batzuetan, kaleko kaptadoreekin harremanetan jartzeak antolakundearen lanerako interesa errazten du eta hura ezagutzera animatzen du.\nTeknika horren lehen urratsak Greenpeacek eman zituen Austrian 1995ean. Espainian, duela zazpi urte baino gehixeago jarri zen abian, baina AEFen arabera, metodo horren bidez jasotako emaileak “dozenaka mila dira”. Izan ere, 2008rako 160.000 emaile zeuden bide horretatik kontaktatuta, eta higadura-tasa bildutako emaileen %10 ingurukoa da. “Horregatik, garrantzitsua da erakartze-programa horiek emaile berriak leialtzeko programa on batekin konbinatzea”.\nOn line emateari dagokionez, emaileei informazio “garrantzitsu eta erakargarria” ematean datza haren berezitasuna. A priori ingurune hotza eman dezakeenez, funtsezkoa da eduki interesgarriak eskaintzea eta emaile izan daitezkeenek parte hartzea. “Zuzenean eskatu behar zaie haien ekarpena, eta formulario baten bidez eman erantzuna”, gomendatzen du aef-ek. Formulario horiek diseinu argia eta bidalketa-modu erraza izan behar dute, askotan botoi bat sakatuz. “Oro har, on line formulario on baten ezaugarria da erraza, argia eta limurtzailea izatea”.\nBaliabide honen abantailetako bat pertsona gehiagorengana iristeko aukera da. Erakundearen irismena handitu egiten da. Baina Internet oraindik “egiteke” dago gure herrialdeko irabazi-asmorik gabeko erakundeentzat (ONL). Sareak atzipen-prozesua automatizatzeko aukera ematen du, eta horrek denbora eta kostuak aurrezten ditu. “Odola ordutegirik gabe emateko aukera ematen du, edozein tokitatik eta azkar, erraz eta automatikoki. Baina, horretarako, ezinbestekoa da gugan eta gure sisteman konfiantza izatea”, onartu du AEFek.\nFundraiser edo fondo-kaptadorearen maximo bat emailearen konfiantza bermatzea da. Diru-bilketa ez da lan erraza. Helburuak zehaztu eta aurreikusitako denboran lortu behar dira. Hori dela eta, “ohikoak dira ziurgabetasunak eragindako antsietate-uneak, lortuko ote diren”, ohartarazi du AEFk. “Era berean –jarraitzen du-, GKE ezberdinen dei askori aurre egiten dien emailearen nekea sumatzen dugu”. Erakunde batzuk funts publikoen mende soilik dauden arren, sektorearen erronka nagusia da emaileen eta bazkideen oinarria handitzea, Espainiako biztanleen %13 baino ez baita emaile erregularra.\nFunts-kaptadorearen oinarrizko lana da bazkideak beren erakundearekin lotzea eta defendatzen duen arrazoiaren parte sentitzea. Balioen, xedearen, proiektuen eta horien berezitasunen bozeramailea izan behar du. Oso ondo ulertu behar ditu erakundearen kausa soziala, proiektuak eta jarrera instituzionalak. Funtsak biltzera bultzatzen duten beharrak ezagutzea eta horiek argumentu on, sinesgarri, fidagarri eta eraginkor baten bidez transmititzeko gaitasuna izatea. AEFk uste du bilketa garrantzitsua dela epe luzera. Helburua finantzatzaileekiko harremanari eustea da, eta haiek ezagutzea komeni da, haien motibazioak eta interesak identifikatzeko.\nHortik aurrera, fundraiser baten profila honela banatzen da: marketina eta publizitatea, herritarren erakundeetan duen parte-hartzea, komunikazio-teknikei, zuzeneko marketinari eta harreman publikoei buruzko ezagutzak, pertsonen arteko trebetasunak eta etika profesionaleko prestakuntza. Gainera, arazoak konpontzeko teknikekin ohituta egon behar du, aplikatu beharreko lege-eskakizunak ezagutu eta betearazi behar ditu, eta lana antolatu behar du, denborari eta baliabide erabilgarriei ahalik eta etekin handiena ateratzeko.\nLana eraginkortasunez egiteko, fundraising-a AEFen Jokabide Kodean oinarritzen da, eta horrek osatzen ditu erakunde bakoitzaren kode etikoak. Kausaren eta haren onuradunen alde egiten duten printzipio- eta balio-multzoa da. Indarra duen legeria, emaileen borondatea eta onuradunen duintasuna errespetatzen dituzte. Dirua biltzeko erabilitako erakunde edo arrazoiaren xede eta balioekin talka egiten duten dohaintzak errefusatzen dituzte. Emaileen datu pertsonalen eraginkortasun eta konfidentzialtasun osoaren alde egiten du, norberarentzako edozein harreman komertzial saihesteko.\nFundraiser gisa jarduteko bost printzipio unibertsalak hauek dira: zintzotasuna, errespetua, osotasuna, errukia eta gardentasuna.\nBestalde, Fundraising-eko Printzipio Etikoen Nazioarteko Deklarazioa 2005. urtean egin zen, hogeita hamar bat elkarte profesionalen ekarpenekin, eta haren helburua da mundu osoan fundraiser-komunitate bat eratzea arduraz, gardentasunez eta eraginkortasunez lan egiteko. Zehazki, fundraiser gisa jarduteko bost printzipio unibertsal ezartzen ditu: zintzotasuna, errespetua, osotasuna, gupida eta gardentasuna.\naurpegi emaileak fondos-eu Internet-eu organizaciones-eu